text:
This full website whois and analysis report on Anaospinamakeup.co.uk was ran on August, 27, 2014.
We include detailed information like the server IP Address which is 149.255.57.200. Anaospinamakeup.co.uk resides at Unlimited Web Hosting UK LTD in United Kingdom.
It is 9:09 PM CEST when you ran this report for Anaospinamakeup.co.uk here on our website, IP-Adress.com. When it comes to Anaospinamakeup.co.uk, you can trust that if we have Whois information available for it, we will display it further below to assist in your research of Anaospinamakeup.co.uk. Feel free to run another Anaospinamakeup related search, or start a new query.
Timestamp Confirmation:
The Whois report for Anaospinamakeup.co.uk was ran at 9:09 PM CEST on August 27, 2014 and the information is provided below if available.
View comments on this Anaospinamakeup whois website report below or add your own comment about Anaospinamakeup.co.uk.
Now you can review additional Whois data for Anaospinamakeup.co.uk below. Things like the status of Anaospinamakeup, expiration date of Anaospinamakeup.co.uk, and Anaospinamakeup name servers.
Don't forget that Anaospinamakeup could have other domain extensions you might want to run a Whois search for and get further information about Anaospinamakeup owned services.
When searching for anaospinamakeup, there are occasions where user input is different than user intent. Is your search among these?
anoaspinamakeup, anaospinzmakeup, naospinamakeup, anaospinamakeu0, aanaospinamakeup, anaospinqmakeup, anaospinamakwup, anaospinamak3up, anaospknamakeup, anaospinamakeeup, anaospinamakuap, anaospinanakeup, anaospijamakeup, naaospinamakeup, anaospinamzkeup, anaospnamakeup, anaospinaakeup, anaospiinamakeup, anaosoinamakeup, anaospinajakeup, anaospibamakeup, anaaospinamakeup, anaospinamameup, annaospinamakeup, anaospinamakeuo, amaospinamakeup, anaospinmaakeup, anzospinamakeup, ajaospinamakeup, anaospinamajeup, anaospinamakfup, anaospinamskeup, anaodpinamakeup, anaospinamaieup, anaospinamakeip, ana9spinamakeup, anaospinaamakeup, anospinamakeup, anaospinnamakeup, wnaospinamakeup, anaoospinamakeup, anaospihamakeup, anaospinamwkeup, anaosinamakeup, anaospinamakehp, snaospinamakeup, anaospinwmakeup, anaosspinamakeup, anaosp8namakeup, anaospinmakeup, anaopainamakeup, anaospinamakrup, anaospnaamakeup, anaospinamakejp, anaospiamakeup, anaospinamaoeup, anaospinamaksup, anaoapinamakeup, anasapinamakeup, anaospinamake8p, anaospinamaeaup, anaozpinamakeup, anaosianamakeup, ansospinamakeup, anwospinamakeup, anaospinakakeup, anaospinamkeup, anaoxpinamakeup, anaoepinamakeup, ana0spinamakeup, anqospinamakeup, anaospinamqkeup, anaosp9namakeup, anaospinamake7p, anaospinamak4up, anaospinamakkeup, anaos0inamakeup, anaospinamakeyp, anapspinamakeup, anaoslinamakeup, ahaospinamakeup, anaospjnamakeup, anaospinamaakeup, abaospinamakeup, anaospinamkaeup, anaispinamakeup, anaospinsmakeup, aaospinamakeup, anaowpinamakeup, anaospinamakeuup, anaospimamakeup, anaospinamakeu, anaospinamakepa, anaospinamakeupp, anaspinamakeup, anaospinamakep, anaosponamakeup, analspinamakeup, anakspinamakeup, anaospinamakeul, anaospinamaeup, anaospunamakeup, anaosppinamakeup, anaospinamaleup, anaospinamakdup, znaospinamakeup, anaospinamakup, qnaospinamakeup, anaopinamakeup, anaospinammakeup


c: text/html

text:
Cendrawasih Beureum
Cendrawasih Beureum atawa dina ngaran ilmiahna Paradisaea rubra nya éta sajenis manuk pengicau ukuranana sedeng, kalayan panjang kira-kira 33cm, ti marga Paradisaea. Éndemik Indonésia, Cendrawasih Beureum ngan kapanggih di leuweung dataran pendék dina pulo Waigeo sarta Batanta di kabupatén Raja Ampat, propinsi Irian Jaya Kulon.[1]
Manuk ieu boga warna konéng sarta coklat, sarta miboga paruh konéng.[2] Manuk jalu dewasa ukuranana kira-kira 72cm sarta miboga bulu-bulu hiasan anu warnana beureum getih jeung tungtungna miboga warna bodas dina bagian sisi beuteungna, bulu beungeut boga warna héjo zamrud gelap sarta buntutna miboga dua tali anu panjang ngawangun pilin dobel warnana hideung.[2] Manuk bikang ukuranana leuwih leutik tibatan manuk jalu, jeung beungeutna miboga warna coklat kolot sarta henteu boga bulu-bulu hiasan.[2]
Cendrawasih Beureum nya éta ngawayuh spésiés. Manuk jalu mikat pasangan ku ritual tarian anu mamérkeun bulu-bulu hiasanna.[2] Sanggeus kopulasi, manuk jalu ninggalkeun bikang sarta mimitian néangan pasangan anu séjén.[2] Manuk bikang nyileumleuman sarta ngasuh anakna sorangan.[2] Cendrawasih Beureum daharna buah-buahan sarta rupa-rupa sarangga.[2]
Dumasar leungitna habitat leuweung anu terus-terusan, sarta populasi jeung daérah di mana manuk ieu kapanggih pohara kawatesan, Cendrawasih Beureum diévaluasikeun minangka manuk anu miboga résiko ampir kaancam di jero IUCN Red List.[2] Manuk ieu kadaptar dina CITES Appendix II.[2]

robotstxt: allowed

filter: keep


text:
Prosa
Prosa nya éta karangan dina rakitan basa sapopoé; lancaran, tanpa ngolah atawa ngatur intonasi anu matok.[1] Wanda prosa aya nu heubeul jeung aya nu anyar.[1] Karya sastra anu heubeul dina wangun prosa nya éta Dongéng.[1] Dongéng rupa-rupa pisan jenisna . Aya Fabel, Farabel (Pamuk, jalma-jalma teu ilahar, mite, sage, legenda jeung jurig).[1] Karya sastra anu kaitung anyar nya éta carita pondok, roman jeung novél. [1] Wanda karangannana tangtu waé lisan.[1] Carita pondok ogé aya anu disebut carpon (short story), carita pondok pisan (short short story), jeung carita pondok nu panjang (long short story).[1] Wanda karanganna nu ieu mah sumebarna ngaliwatan tulisan, aksara, teks.[1] Nu disebut carita pondok di urang ilaharna panjang karanganna 4-6 kaca 1,5 spasi.[2] padahal di Barat mah éta kaasupna short short story ( carita pondok pisan ).[2] Upama maké standar Manglé nu disebut carita tilu bagian téh ilaharna 10-15 kaca, carita dua bagian téh biasana 7-10 kaca.[2] Carita dua bagian ieu nu meujeuhna disebut short storydi Barat, sedengkeun Cartibag éta leuwih merenah disebut long short story ( malah di leuwih ti 15 kaca, meureun nepi ka 20 kaca ).[2] Kitu deui novèl tangtu baè panjang pisan.[2] Novél-novél aripis dina karya sastra sunda nu umumna 60-100 kaca, éta merenah disebut Novellet,novél-novél pondok.[2] Wangenan novél jeung Roman,ku Wellek jeung Warren dibédakeun hartina dumasar kana pamanggih Clara Reeve.[2] Novél mah realistis, Roman mah puitis jeung epis sipatna leuwih mitos.[2]


text:
2.Lampah
3.Tangara
4.Potrét Nu Dipopohokeun
5.Huap Panungtung
6.Si Noni
7.Kemba
8.Ticengklak
9.Warna Béda
10.Tukang Sayur
11.Kaméja Célé
12.Nu Nyésakeun Carita Keur Isuk-isuk ( Révisi )
13.Hampang Birit
14.Kabelejog Haréwos
15.Kado Keur Bapa ( Revisi )
16.Tétéla
17.Randa Midang
18.Potrét Isuk-isuk 2
19.Balada Tukang Asongan Asin
20.Bangbarung
21.Lalaki ‘na Tungtung Hujan
22.Tah Geuning….
23.Kamar 405
24.Otél
“Kah… aya naon Aa?” Walon Nyi Mojang alon.
“Ih…gemes!” Ceuk Si Jajaka bari noél cangkéng Nyi Mojang.
“Ahh…géték atuh Aa!” Nyi Mojang semu ogo.
“Gétéknya geulis?” Tanya Si Jajaka, kituna téh bari noél deui.
“Aaahh…si Aa mah..!" Nyi mojang ngadelék.
Ningali polah Nyi Mojang, Si Jajaka kalah beuki ngahajakeun noél.
"Ihh...ceuk nyai géték, géték!” ngomong kituna téh bari jung nangtung, tuliuy lumpat. Sakedapan Si Jajaka ukur olohok. Tuluy buru-buru ngudag Nyi Mojang. Nu diudag kalah beuki tarik lumpatna. Si Jajaka teu cicingeun, tuluy ngudag deui. Saterusna, Si Jajaka jeung Nyi Mojang silih udag dinu luhur suhunan, bari pahereng-hereng.
25.Bongan Urang Paanggang
26.Nguseup
27.Tajongan Édas
28.Sabada Ngider
29.Inbox
30.H
31.Batur Ulin
33 Ngintip Pangantén Anyar
34 Potrét Isuk-isuk 5
35. Ngadulag Jeroeun Dada
36. Wanoja Di Rohangan Tunggu
39. Nu Mikarep
Keclak ci hujan ninggang émbér panandé ngawirahma jeung sora bebencè nganter peuting muru simpè. Ngan sora tak tok papan ketik nu maturan kuring nungguan pitunduheun. Cakcak nu sok satia maturan teu katingali kakarayapaan dina témbok. Ah...boa geus bosen maturan kuring?
Poé maju ka magrib langit ceudeum nandakeun rék hujan. Ampir dua jam kuring cindeluk nungguan giliran, kesel jeung cangkeul teu dirasa bakat hayang amprok jeung manéhna, padahal mah karék minggu kamari jonghok. Waktuna amprok manéhna teu loba carita, kapanasaran can kabéh kabudalkeun geus nitah kuring kaluar ti rohanganna. Bati ngalelengkur nungguan téh ngan ukur paguneman teu leuwih ti lima menit jeung salambar kertas resép nu kudu dibeuli..!
Manéhna anteng ngencarkeun lamunan bari ngaroko bangun nu ni’mat. Serebung…serebung haseup minuhan rohangan nu poék.Tapi katingali sing laléok kukulibekan teu lepas tina paneuteupna. Kabayang rupa bébéné nu geus lila ninggalkeun.Aya geter sono nu hamo kaupahan. Haseup beuki ngeulun, nu ngalamun beuki jongjon. Haseup museur hareupeunna beuki lila beuki sidik ngajirim ujud…awéwé dibaju bodas bari seuri nyikikik!!
Diteuteup, diusap, diréndéngkeun jeung samping kebat sidomukti. Kabaya brukat bodas nu salila dua puluh tahun ngan ukur aya dina sawangan, isukan baris dipaké pikeun nutup mangsa lalagasan. Mungguhing Gusti nu ngatur jodo, pati,bagja, cilaka manusa.
Sora panto diketrok. Gura giru muru panto, tuluy dibuka. Barang bray…Kalangkang anjeun ngabedega hareupeun panto. Kuring hareugeueun.Teu kungsi dibagéakeun. Angin kaburu nyinglarkeun lamunan. Mawa anjeun ilang tina paneuteup.
Sisi jalan nu beulah kénca can puguh bérés, sésa ngagali pabalatak kénéh. Ayeuna nu beulah katuhu geus mimiti deui digali. Remen pisan jalan diubrak-abrik. Kandaraan jadi hésé usik. Macét unggal waktu. Matak aral nu rusuh. Majar ceuk béja mah keur néangan ali Juragan nu leungit. Alatan murag kana jero wésé, tuluy palid kebat muru kokocoran cai nu aya dina jeroeun jalan. Aya bahan salila can panggih mah jalan bakal tuluy digali nepikeun ka tuntung dayeuh nu brasna ka walungan.
Poé maju ka magrib langit ceudeum nandakeun rék hujan. Teu kungsi lila ngagebrét. Ampir dua jam kuring cindeluk nungguan giliran, kesel jeung cangkeul teu dirasa bakat hayang amprok jeung manéhna, padahal mah karék minggu kamari jonghok. Élékésékéng, hayang geura panggih. Paneuteup teu lésot tina panto. Sakapeung ngarérét jam nu naplok ‘na témbok. Waktuna amprok, manéhna teu loba nyarita. Kapanasaran can kabéh kabudalkeun geus nitah kuring kaluar ti rohanganna. Bati ngalelengkur nungguan mangjam-jam, ngan ukur paguneman teu leuwih ti lima menit jeung salambar kertas resép nu kudu dibeuli..!
“Néng, geulis...” ceuk Si Jajaka ka Nyi Mojang.
“Kah… aya naon Aa?” Walon Nyi Mojang alon.
“Ih…gemes!” Ceuk Si Jajaka bari noél cangkéng Nyi Mojang.
“Ahh…géték atuh Aa!” Nyi Mojang semu ogo.
“Gétéknya geulis?” Tanya Si Jajaka, kituna téh bari noél deui.
“Aaahh…si Aa mah..!" Nyi mojang ngadelék.
Ningali polah Nyi Mojang, Si Jajaka kalah beuki ngahajakeun noél.
"Ihh...ceuk nyai géték, géték!” ngomong kituna téh bari jung nangtung, tuliuy lumpat. Sakedapan Si Jajaka ukur olohok. Tuluy buru-buru ngudag Nyi Mojang. Nu diudag kalah beuki tarik lumpatna. Si Jajaka teu cicingeun, tuluy ngudag deui. Saterusna, Si Jajaka jeung Nyi Mojang silih udag dinu luhur suhunan, bari pahereng-hereng.
“Goblog téh, wani-wani ngusir aing, Sarimin! Pira gé milu cicing hareupeun imah. Teu nyaho manéh, imah aing gé leuwih gedé batan imah manéh! Mobil aing gé aralus aya opatna.Ngan gara-gara si jurig Sarimin nipu tah, kabéh ledis. Pék, rasakeun siah, isuk pagéto manéh aya nu nipu moal jauh nasib manéh bakal siga aing!” Jung kuring nangtung bari ambek teu poho najong panto pager heula. Tuluy leumpang ka kalérkeun, ambek ka si Sarimin ukur bisa gegerendeng. “Goblog!” Kaléng ditajong satarikna. Kop kana batu, belewer dibalédogkeun kanu ngaliwat, bongan melong waé. Barudak sakola katempo sarieuneun basa kukuring dipelong, bongan maranéhna maroyokan. Ngan teu lila maranéhna kalah nyurakan kuring, leumpang gé jadi asa dikendangan. Genaheun ogé, tungtungna kuring ngaréngkénék ngigel dikendangan surak barudak nu ngabring-ngabring nuturkeun. Ari ngalieuk ka tukang, horéng si Sarimin ogé geus ngéngklak bari sarua maké pakéan rewag-rewig..."
Hujan anteng ngepris. Ngahariringan wanci nu ngarayap ka peuting. Disaliksik angin Fébruari. Keclakna nganteur ludeung asruk-asrukan dina lamunan. Aya geter rosa naker ngorag-ngorag pucuk rasa. Mangrébu kecap nu ngawirahma angger pageuh muntang na elak-elakan. Teu bisa kedal. Basa léngkah beuki anggang, rét ka tukang. Sasemplak haté tinggaleun di kios roko nu rambisak ku cihujan.
“Halik, nyalingkir ka ditu, geus teu kapaké, teu kajamanan!” haokna tegeg. Kitu petana téh ngarasa agul, pédah manéhna mah babari dipakéna, babari digunakeunna. Gawéna kesit jeung gancang. Komo ku kajamanan ayeuna nu sarwa modéren. Loba nu merlukeun, mopohokeun kanu sok biasa dipaké. Sééng nu geus lila tara ngésang balas ngakod aseupan, melenguk. Téténong ukur bisa mencrong awakna sésa dirangsadan beurit. Dulang gawéna ngan ngahuleng, nambru di juru jeung lulumpang. Halu ngarahuh bari ngagolér handapeun tolombong. Boboko said nalangsa, naplok ‘na témbok jadi sayang cucunguk. Kitu ogé nyiru nu ukur pasrah jadi tataheunan hakaneun lancah. Kabéh nganggur, taya gawékeuneun. Teu dipaliré. Teu diropéa. Geus lila ngan jadi pangeusi gudang.
"Ih...nya puguh wé nyaah pisan" ceuk Nyi Ijah bari matana mah terus mencrong Dudé Harlino dina TV.
"Cik..atuh tarang Akang pang malurkeun ku balsem rada rieut yeuh!” ceuk Kang Komod bari nangoh.
Nyi Ijah teu loba omong, kop kana balsem doléwak balsem dicoél, maksudna mah rék malur tarang Kang Komod, bari mata mah angger mencrong TV..
"Haduhhhhhhhhhh…sujjjjjjahhhhhhhhhhh...hayang sina lolong mata aing!" Kang Komod ngagorowok lantaran Nyi Ijah salah ngabalur.
"Halah...hampura Kang Dudé, aéh Kang Komod..." ceuk Nyi Ijah rampa rimpi bari manjur beungeut Kang Komod ku cikopi.
Sok hayang balik deui ka mangsa keur budak. Mun keur gering harééng tara lésot tina aisan ema. Diayun ambing, dinangna-néngné. Diogo. Dipupuk suhun. Diparancahan sangkan gancang cageur. Ayeuna keur gering harééng kieu. Saha nu rék ngais, ngayun ambing, mupuk suhun jeung marancahan?
Carita Sabada Hujan
Nu hémpak sarurak. Aratoh. Patinggorowok tanda sapuk. Cing haruit patémbalan. Gumbira, bagja jeung reueus katémbong tina paroman sakabéhna. Teu kitu kumaha. Sab, bakal jadi pangeusi pasamoan para inohong di gedong sigrong. Kahormatan bisa midang nyanghareupan tatamu. Dina waktuna, kabéh didangdanan, dipapantes, dihadé-hadé. Dipernahkeun dina tempat nu alus meunang ngahias. Kituna téh ngarah teu ngérakeun mun disogrogkeun ka hareupeun tatamu agung. Bugis, nagasari, papais, tangtang angin, jeung jojongkong sariungan. Putri noong, putu mayang, cara bikang, jeung gegetuk dinu riungan séjénna. Teu tinggalaeun surabi, apem, jeung ali agrem ogé nu lianna. Jadi réncang tuang leueut para inohong nu keur saruka bungah.
Da mi na ti la da. Dirangkén ngajadi dangding ngawirahma nineung. Rumpaka nu mudalkeun eusining kalbu, ngalaras éndah jeroeun rasa. Da mi na ti la da. Ngajadi hariring mangsa kapirangrung, dipirig keteg jajantung. Tiap padalisan sanggian ngayun-ngayun implengan. Nganteur sawangan ‘na lolongkrang kiceup. Lebah coda. Beuki lila…beuki karasa nyeuitan, nurihan lelembutan, mulangkeun panineungan. Ngabagéakeun nalangsa. Ngajurung keclak cimata ‘na hégak antaré. Hariring jempling. Partitur nu baseuh ku cimata, teu lésot tina tangkeupan. Da mi na ti la da… mingkin ngajadi lagu tunggara.
Lalakon Saur Jang Sar'uGeus niat rek puasa ayeuna mah, era dicaramahan wae ku Ustad Irman. Sanggeusna ider kampung ngahudangkeun saur, buru-buru balik ka imah. Sabot nungguan indungna tatahar keur saur, manehna sasarean dina bale-bale. "Sujang ...geus arasak yeuh geura saur!" sora indungna ti lebah dapur. Muru ka dapur, kasampak dahareun pinuh sameja makan. dahareun nu ngarareunah. Teu lila mikir deui, habek dahar. Sagala diasaan. Eureuleu ...terab. Beuteung bungkiang, seubeuh. Gelehe kana bale-bale. Keur...kerek. Hudang-hudang soteh kageuingkeun ku sora indungna nu kukulutus, "ceunah rek puasa, tapi meni hese digeuingkeunna, ayeuna wayah geus lohor masih keneh morongkol...!"
PuasaGolédag...teu rep. Cengkat deui...nyaring, ngadon nyileuk. Guling gasahan. Rungsing. Marojéngja. Huh...Malem Jumaah suwung deui waé. Miluan puasa.
Welasan pelés kosong obat beureum jeung bétadine pabalatak luhureun méja. Euweuh matihna. Tatu dina jajantung, tapak ditiruk balati sulaya masih gudawang. Hésé garing, hésé litana. Unggal waktu, beuki tambah karasa nyeri peurihna. Digerihan lalakon bagja anjeun jeung indung kuring.
“Ti saha heula salamna?” “ Ti Apid téa, kumaha bade ditampi?” “Oh…ti Apid” (pura-pura teu atoh padahal dina jero haté mah surak)
KacidaKawas hapé teu manggih sinyal, ngabuntukeun tepina iber. Kuring ukur cindekul ngadadago. Matak ngagokan lalampahan. Tamba kesel nyisil koaci. Teu karasa geus béak sabungkus gedé. Biwir kedewil. Tikoro tuhureun. Nu diarep-arep taya kelemengna.
Asa lila nungguan waktu buka, ari memenitan deui téh. Teu kuat hayang geura maseuhan tikoro. Ngong Adan. Buru-buru ngabatalan ku cai entéh haneut. Laju ngahékak kolek cau. Ampir béak satengah mangkok. Teu tuluy, malah kalah utah uger. Cakcak nu ti tadi milu teuleum dina kolek, kasiuk séndok.


text:
Rangda
Rangda nya éta ratuna para léak dina mitos urang Bali.[1]Ngaran rangda dicokot tina kecap janda anu salakina atawa raja léak maot alatan dipaéhan ku jalma anu boga élmu luhur.[1]Ieu mahluk anu pikasieuneun téh sok mawa atawa nyulik jeung ngadahar daging budak leutik pikeun ningkatkeun kakuatanana jeung ieu rangda téh pamingpin pasukan nenek sihir jahat anu ngalawan Barong anu mangrupakeun simbol kakuatan nu bageur lawana jahat.[1]
Sajarah[édit | sunting sumber]
Dicaritakeunn yén rangda téh asalna Ratu Manendradatta anu hirup di pulo Jawa dina abad ka-11.Manéhna dipiceun ku Raja Dharmodayana sabab difitnah ngalakukeun paripolah sihir ka dua permaisuri éta raja.Nurutkeun legénda manéhna males dendam nyeri haté ku cara maéhan satengah jalma nu aya di éta karajaan, anu satuluyna jadi milik manéhna sarta budak Dharmodayana, Erlangga. Tuluy manéhna digantikeun ku hiji jalma nu bijak.Rangda penting pisan pikeun mitologi Bali.[1]Perangna ngalawan Barong atawa ngalawan Erlangga mindeng digelarkeun dina tarian Bali.[1]Ieu tari populér pisan jeung mangrupakeun warisan penting dina tradisi Bali.[1]Rangda digambarkeun salaku hiji awéwé anu rambutna panjang jeung acak-acakan sarta kukuna panjang.[1]Beungeutna pikasieuneun jeung huntuna seukeut.[1]
Cara Ngalawan[édit | sunting sumber]
Cara ngalawan ieu rangda nya éta ku cara maké areng urut beubeuleuman tuluy dipoléskeun kana tarang jeung maké ajian-ajian élmu Bali nu ngagem agama Hindu atawa ku cara perang ngalawan Barong jeung pasukanana.[2]Biasana rangda sok éléh lamun ningali lalaki nu kasép anu dipikabogoh ku manéhna sakapeung mah sok éléh ku cinta sabab dina hakékatna mah rangda téh awéwé anu teu weléh miboga perasaan sénsitif jiga manusa.[2]


text:
google webmaster tools,
Galur catur nu kapungkur turun ka para luluhur, gelar carita baheula warisan para aolia dina jaman ngadegna karajaan Mataram.
Kocapkeun aya putri opat sadulur nu kaceuluk ka kandang ewuh kakoncara ka janapria, kajamparing angina-angin. Geulis kawanti-wanti endahna kabina-bina, geulis bawana ngajadi endah sanes pupulasan kawantu putri terusing ratu rembesing kusumah tetesan andanawarih.
Ari kateulahna eta putri taya sanes nyaeta :
Nu kahiji jeuneunganana Embah Gabug
Nu kadua jeuneunganana Embah Setayu
Nu katilu jeuneunganana Embah Naibah
Nu kaopat jeuneunganana Embah Naidah
Luyu jeung pamulu ratu lungguh timpuh andalemi, geulis teu dipake werejit endah teu dipake baruang, diwuwuh ku elmu panemu jampe pamake sakti manggulang mangguling weruh sadurung winara waspada permana tinggal.
Teu kurang para raja anu kapentang asmara, teu kari para bopati nu katarik birahi matak leungit temah wadi, maksud hayang ngunduh hayang mupu, niat hayang murak dua pucuk manik astagina.
Imut pinuh ku pangirut kelet lebar ku pamelet, dilakna matak tibelat matak buntu nu lumaku matak pungas nu lumampah, matak pogot anu nenjo matak ajrih nu ninggali dangiang lir totomplokan. Taya raja nu gagah taya bopati nu mahi geusan nungkulan elmuna sang ratu ayu.
Ari leumbur matuh dayeuh maneuh banjar karang pamidangan babancik tempatna ngancik eta putri opat sadudulur aya dileumbur babakna anu pernahna aya sawetaneun leumbur marongge Kec. Tomo Kab. Sumedang.
Kocapkeun salah saurang raja Gubangkala anu asalna ti nagri Gubang geus kapentang asmara hayang miwarga Embah Gabug, mun peuting teu geunah cicing beurang asa ngalongkewang suda tuang suda kuleum cai asa tuak bari kejo asa catang bobo, saking ku kabungbuleungan kunu geulis Embah gabug.
Gancang carita ki Patih di angkir calik gulang-gulang di ondang datang keur nyawalakeun paniatanana. nyawalakeun paniatannana. Hasil tina gempungan ki Patih ka utus pikeun ngalamar embah Gabug nu aya di kampung Babakan, sabada ki Patih pamit bral di iring ku senapati dijajap ku wadia balad.
Mun luntur kabuna ratu tangtu nu dimakdud lulus mun sugal manahna raja tangtu sulaya jeung nu dipiseja tapi ulah gimir pedah sakti tong hoream pedah gagah mun sulaya kapaksa kudu dipirusa. Ngabrul para utusan ngaleut ngeungkeuy ngabandaleut ngeumbat-ngeumbat nyatang pinang ngajugjug leumbur Babakan.
Kocapkeun di leumbur Babakan, leumbur leutik campernik matak beutah nu ngumbara sepi paling towong rampog. Sirna tina cangkreman para durjana, estu matak ayeum matak temtrem matak beutah anu nyemah.
Kira wanci haneut moyan, kukupu sirama-rama hiber pating keleper mere ibar ka urang leumbur ciciren rek aya tamu. Lajeung Embah Gabug menekung kanu maha Agung mujas medi ka yang widi kawantu ratu punjul ku elmu sakedapan oge parantos kenging pituduh tinu maha Agung kalayan eces ebreh atra pertela yen semah niatna jahat balisat.
Embah Gabug lajeung ngagayuh elmu ngeumat pangadiwasa ngawirid ajiannana dadak sakala sapada harita sakabeh tamu utusan raja Gubangkala pating karusek katerap panyakit tunduh, panon lengket lir di leugeutan, antukna wadia balad sakabeh salare tibra, rehe lir gang katincak.
Sabada kajadian kitu lajeung embah Gabug lungsur, sadaya tamu diguyah-guyah sina garugah, saparantos gugah lajeung embah Gabug ngalahir : " Hai…………. Para ponggawa sadaya, timana anjeun asal naon sababna pangna aranjeun datang kadieu kalayan teu mere ibar ti anggalna. Maklum kaula urang gunung jauh ka beudug, urang desa anggang ka dulang, inggis kubisi rempan ku sugan boa-boa rek niat jahat ka kandang warga kaula ".
Barang ki Patih utusan ti nagri Gubangkala ngadangu kasauran embah Gabug lajeung anjeuna nembalan basana sugal garihal, sabab kajurung ku nafsu amarah teu kawadahan, dumeh ngarasa kapeped jajaten katitih pangarti ka unghak pangabisa. Teu bisa nanya ti heula sabab kalah sare tibra. Pokna : " Kaula anu kateulah Patih raja Gubangkala ti nagri Gubang, manggul piutus nu jadi ratu ngeumban timbalan nu jadi raja pikeun ngalamar andika kanggo pigarwaeun raja kaula, syukur lamun luyu jeung nu kapiutus tangtu mulus rahayu, tapi lamun sulaya jeung paniatan raja 2
tinangtu kaula nu baris maksa mirusa, jeung kaula seja tumanya ka andika naon Sababna pangna kaula sabalad-balad ka dieu jadi tunduh lain usum lain wayah jeung naha bener anjeun anu ka teulah embah Gabug ?
Embah Gabug ngawaleur kalayan ayeum estu pageuh teu galideur ku haokna ki Patih, sorana ngagalindeung maledog omongna songong borongongong : " Duh ki Patih teu mencong sacongo buuk, teu sulaya jeung keudal lisan ki Patih nya ieu anu gaduh wasta Gabug teh, atuh eta aranjeun sadayana geus katibanan panyakit tunduh rupina tos ti ajalina margi di Babakan umumna khususna di panyaweuan ngagaduhan ciri anu mandiri. Tah ciri di panyaweuan upami aya tamu anu bade ngunghak campeulak sok ngadadak ka ancikan panyakit tunduh anu karandapan ku aranjeun ayeuna. Ari eta paniatan raja aranjeun ka kaula moal burung dirawu dipangku sarta teu ditenden dihandap-handap disuhun dina embun-embunan ditengah dina pangkonan ditampi ku asta galih katampa kaling gamudra, balumbang timur caang bulan opat belas jalan gede sasapuan lir gunung tampa tutugan ibarat sagara tampa sisi, entong boroning beurang sanajan janari tengah peuting kaula moal baha kana paniatan raja andika asal :
Batu turun kesik naek
Ciledug jalan kagubang
Raja purun kuring daek
Asal kahayang kasorang
Kalayan kaula lain dunya barana inten berlian tapi hayang dipangmudikeun kukuk anu dipalidkeun di muara Cilutung sareung Cideres ku kasakten raja andika sing saha anu bisa nyubadanan kana kahayang kaula, tong boroning kasebutna raja sanajan anjing budug tijarian ceuk paribasana, kaula suka lillahi ta'ala.
Sabada ki Patih ngadangu pamundutna embah Gabug lajeung anjeuna sabalad balad mulih laporan kanu jadi rajana.
Barang raja Gubangkala ngadangu laporan ti ki Patihna heunteu ngeungkekeun deui harita keneh mangkat seja nyumponan naon anu di penta ku embah Gabug di Panyaweuan.
Sasumpingna raja Gubangkala ka Panyaweuan, lajeung embah Gabug bari di sareungan ku rai-raina arangkat ka sisi walungan Cilutung dituturkeun ku raja Gubangkala.
Barang sumping di sisi walungan lajeung embah Gabug ngalungkeun kukuk ka tengah cai anu nuju umpal-umpalan, kalayan marentahkeun ka raja Gubangkala sangkan eta kukuk tiasa mudik deui ku pangadiwasa raja. Tapi hanjakal barang raja Gubangkala ngetrukeun elmu panemu jampe pamake aji jaya kawijayaan sadaya teu aya nu mampu, kukuk palid beuki hilir beuki jauh. Antukna eta elmu teu aya nu mahi akhirna raja Gubangkala leuleus satulang sandi ngarumpuyuk taya tangan pangawasa rarayna pias lir kapuk ka ibunan bari era parada raja boboleh rumasa katitih pangarti kateter jajaten kapukul bayu ku ratu ayu.
Tapi raja aya pamenta sangkan eta kukuk sina mudik deui bari hayang nyaho kana pangadiwasana embah Gabug. Teu tata pasini deui lajeung embah Gabug ngeubutkeun karembong jimatna anu katelah cidewulung tilu kali, dadak sakala sapada harita kukuk teh mudik deui tarik alahbatan tatit nyuruwuk maju kagirang sarta luncat ka cadas anu banguna saperti meja eta neulah neupi ka kiwari cadas meja anu ayana dileureusan kampung Warunggawul desa Bonang kacamatan Panyingkiran kabupaten Majalengka.
Raja Gubangkala indit tampa bebeja sabab ceuk pikirna nu geulis jadi werejit nu leunjang jadi baruang matak era matak wirang, beja pabeja-beja guyur saban leumbur ear disaban desa jadi senen kaleumeukan salasa kacapangan yen raja Gubangkala ti nagri Gubang eleh jajaten ku embah Gabug.
Kacarioskeun aya salah sahiji raja tatangga barang ngadangu raja Gubangkala kasorang anjeuna ngarasa geunah panasaran hayang nguji pangartina, nekad rek milu saembara, eta raja kateulah raja Pasiripis atawa raja Bugang Geureung.
Embah Gabug ngajurungan raina pikeun ngayonan raja Bugang Geureung anu di sebut embah Setayu. Nanging sanajan embah Setayu anu nandinganana oge tetep eta raja Bugang eleh, margi dibantu ku sukmana embah Gabug, bilih embah Setayu eleh jajaten, pasti raja Bugang Geureung nagih janji.
Jalma-jalma tisuklana tisikluna pada datang nyaksian nu keur ngadu jajaten embah Setayu enggal wae mudikeun kukukna ti hilir nyuruwuk ka girang, anu tadina eta dipalidkeun ka hilir, diteunung jimat ratu Bugang Geureung tibatan mudik ieu mah kalah ka palid ka hilir.
Nu nyaksian saembara jalma leuwih puluhan rebu susurakan raja eleh ku awewe tong hayang awewe geulis ari euweuh kabisa mah, abong anu lalajo weunang moyok sanajan ka raja, balik kahayang nu luhur langit pangabisa di dasar sagara jauh panjang gagang estu beak katai ngora-ngorana. Raja Bugang Geureung mulang bari asa nincak asa heunteu bakat ku era ku amba rahayat sakabeh, dijeujeuleh di weuweuleh dipoyok taya wates wangena. Mulang pinuh ku ka ambek jeung ka keuheul lantaran istri geulis geus teu kapimilik mojang leunjang teu kabandang. Raja Pasiripis buntu lakuna pugag lampahna kanu ayu teu ka untun tipung kanu mencrang teu katambang beas kanu donto teu ngajodo.
Sabada Raja Pasiripis mulang, lajeung embah Setayu ngeubatkeun karembong jimat cidewulung di anggo ngemat kukuk anu duka parantos dugi kamana palidna. Kutarik-tarikna pangemat, kukuk mulang deui ka asalna.
Teu sawatara lilana ti harita embah Gabud jengkar ti Babakan seja nyepi diri ngisat salira hayang jadi wanoja nu ngocorkeun barokah ka balarea. Inditna bari demit luntana heunteu gareuwah samalah rai-raina oge ngahaja teu di wartosan.
Atuh embah setayu, embah Naibah sareung embah Naidah pohara laleungiteuna, kawas anak hayam di tinggalkeun indungna. Ngulon ngetan ngaler ngidul socana carindul balas ceurik balilihan sakapeung reang maridangdam bari sumambat kanu maha Kawasa. Sawangan meulang kanu keur lampah lamunan bingung kanu keur lumaku.
Dina hiji peuting dulur-dulurna bareumpug seja lumaku, niat incah rek bebela rek nitik kahiji pasir anu heunteu pati jauh ti eta tempat. Rebun-rebun bari diharudum ku halimun dikongkoyang mega bodas tiluanana miang nuju ka hiji pasir nu kateulah gunung Hade.
Keursaning nu maha Asih sanajan hese beleke nete jangkar ngeumbing akar jog anjogna kahiji tempat anu rada datar sarta pinuh ku kakayon reungeut barangeong ngabageakeun kanu anyar datang heunteu samar heunteu pangling ana breh katingali aya jalma ngogoler kawas mayit.
Sihoreng simana horeng eta anu kapidara teh teu aya sanes iwal ti rakana anu jeuneungan embah Gabug. Atuh teu antaparah deui gabrug di rontok, dirangkul diciuman bari samara polah kumaha nya pimeutaeun. Bari reang maridangdam tilu dulur paungku-ungku ngagugulung nu kapiuhan.
Dihin pinasti anyar pinanggih ngong aya sora nan katingalan aweuhan ti kalanggeungan, anu kieu unggeulna : " He Setayu, Naibah katut Naidah, geus geura rareureuh da moal cageur kitu bae, jurig moal nyingkir kanu ceurik, setan moal nyingkah ku midangdam, kasusah hideup bakal musnah ku akal jeung tarekah, pek anggur si lanceuk hidep geura alubaran, tuh dina tangkal aya buah kali jaga anu arasak pek geura pesek tuluy leumeutkeun kabiwirna, insya Allah bakal cageur sacara bihara bihari deui.
Keursaning Gusti nu maha Weulas tur Asih, embah Gabug bray socana beunta lajeung sasauran sorana haroshos rawas-rawas kurang jelas. " Geuning adi-adi ceuceu aya didieu saha anu mere beja jeung nu bisa nyageurkeun ceuceu ?. Atuh gorolang ku rai-raina dicaritakeun satarabasna di awal dugi ka akhirna sakumaha nu kajadian, ditetek teu aya anu kaliwat. Keur kitu ngong deui aya sora anu kadua kalina " Bisi hidep hayang nyaho ieu kaula anu kateulah Haji putih jaga riksa anu nyicingan di ieu gunung Hade, sarta isuk jaganing geto hideup sarerea bakal tetep tumeutep di ieu tempat sarta bakal jadi tempat jarah jalma-jalma nu mareunang kasusah.
Atuh prak sarerea nalamprakeun dampal panangan neuneuda kanu maha Kawasa bari sasauran ngucapkeun, Alhamdulillah. Papadana bisa ngariung mumpulung deui sacara bihara-bihari.
Kasauran embah Haji putih jaga riksa ngarupikeun wasilah sareng wasilah kangge embah Gabug, embah Setayu, embah Naibah sareung embah Naidah.
Kacarioskeun dina dinteun kemis weungi jum'ah kaliwon, embah Gabug sareung rai-raina jajarah katempat kajadian sawatara lilana katukang. Teu kacaturkeun dijalana embah Gabug, embah Setayu, embah Naibah sareung embah Naidah parantos dugi ka tempat tilas aya sora tan katingalan. Teras opat sadulur nyieun lombang persis dina tilas embah Gabug kapiuhan. Sanajan ngan ukur dikali ku rokrak anu diseukeutan bari jeung tanaga awewe, teu burung anggeus dasar lain awewe samanea estu anu kasipuh ku pangaweuruh kapatri kupangarti kapulas ku pangabisa. Sabada lombang rengse lajeung embah Gabug masihan wartos ka rai-raina, yen anjeuna bade asup ka eta lombang, sarta meredih supaya dituruban ku renge ( Nyaeta regang awi haur ) nu aya di sabundeureunana.
Panon poe ringsir ngulon tandaning maju ka burit, atoh teu atoh embah Gabug leubeut ka lombang sarta dituruban ku renge sakumaha pamundutna tea, embah Setayu, embah Naibah sareung embah Naidah lajeung mulih ngantunkeun rakana.
Kira-kira wanci isya, embah Setayu, embah Naibah sareung embah Naidah ngariung ngaraga meuneung ngemut-ngemut kana pamolah sareung kahoyong anu jadi rakana. Disabundeureun wawangunan sasatoan nyaraksian kana guligahna nu aya di jero imah, cihcir nyicir lir nu dzikir caricangkas ngeulak disada kawas nu mere bewara. Harita keneh embah Setayu, embah Naibah sareung embah Naidah manahna guligah panasaran aya naon atuh anu bakal kajadian. Sanajan lain wayah lain mangsa aranjeuna bakat ku meulang anu dikantunkeun najan leueur kundang itek, najan poek kundang damar. Barang dugi kahiji tempat ti kaanggangan ka tingali aya cahaya marong murub mubyar gilang gumilang nyaangan sabundeureun eta tempat saparantos disidik-sidik atra tur pertela yen eta cahaya nu merong kaluar teh tina regang tilas nuruban embah Gabug, namung embah Gabug namah parantos teu aya leungit tampa lebih ilang tampa karana ngahiyang mulang paanggang salawasna. Tempat cahaya anu merong dina renge tempat embah Gabug tileum. Neulah dugi ka kiwari disebut Marongge, asal tina kecap Merong sareung Rengge , sarta jadi tempat pangjarahan. Ti wangkid harita teu aya deui beja, teu aya deui carita kumaha satuluyna eta opat putri sadudulur teh, mung saur katerangan sadaya tileum teu kantos karagungan caroge.
Wallohu a'lam bilmurodhih wabishowab.
___________________________
h
DAFTAR PUSTAKA
1. Agus Kusmarahadi S.,S.Pd. 2000. Si Kukuk Mudik. Sumedang
2. Penilik kebudayaan KANDEPDIKNASCAM TOMO. 2000 Si Kukuk Mudik. Sumedang
Peresmian Mesjid Darul Muhtadin Pontren Assunan Padaleman Sunan Pancer Limbangan Garut 10/02/2012


text: 1“Ulah sok ngahukuman batur, supaya maraneh ge henteu dihukuman. 2Sabab panghukuman maraneh teh bakal malik ka diri maraneh sorangan, sakumaha anu geus dipake ngahukuman ku maraneh tea. Naon nu ku maraneh dipake ngukur ka diri batur bakal digunakeun deui ka diri maraneh. 3Naha maraneh nelek-nelek tatal dina panon batur maneh, ari balok dina panon sorangan henteu karasa? 4Naha pantes maraneh ngomong ka batur maraneh, ‘Cing eta tatal dina panon teh urang laan;’ padahal, dina panon sorangan aya balokan. 5Eh jelema anu munapek, piceun heula balok tina panon sorangan, supaya teges nya nenjo kana tatal nu rek dilaan tina panon batur tea. 6Barang nu suci sarta munel ulah dibikeun ka anjing; jeung deui, ka bagong teh, ulah dialungan mutiara. Bisi barangna diluluh, tuluy satona malik ngareweg ka maraneh.” 7“Heug penta, tangtu dibere; heug nyiar, tangtu manggih; heug ketrok, tangtu panto dibuka. 8Sabab sing saha anu menta baris dibere; anu nyiar baris manggih; anu keketrok baris dipangmukakeun panto. 9Saha pijalmaeunana lamun anak menta dahar, wet dibere batu? 10Atawa mun anakna menta lauk, piraku dibere oray? 11Jadi, lamun maraneh anu sakitu jahatna oge bisa nganyahokeun naon nu pantes dibikeun tur baris mangpa'at keur nu jadi anak; komo deui, Rama nu di Sawarga mah: Nya langkung-langkung bakalna maparin teh, asal nyuhunkeun bae ka Mantenna.” 12“Ku sabab eta, upama ngaharep malar batur nedunan kahayang maraneh, maraneh oge kudu daek nedunan kahayang batur; ceuk Toret jeung piwulang nabi-nabi oge kitu. 13Heug arasup teh ka lawang nu leutik; sabab loba jelema nu geus marilih asup ka lawang anu rubak tur jalanna gede, eta mah brasna kana picilakaeun. 14Sabab sanajan leutik lawangna sarta heurin jalanna, tapi ahirna matak bagja jamuga; ngan nya kitu, nu milih jalan ieu mah ngan saeutik.” 15“Sing iatna ka nabi-nabi palsu, anu dina sare'atna nyemu-nyemu domba, padahal badis ajag nu rek nekuk. 16Bisa kaboker soteh tina buah-buah pagaweanana. Moal bisa ngala buah anggur tina tangkal cucuk, atawa buah kondang tina tangkal wareng. 17Mun tangkalna hade, buahna oge hade, tangkal goreng buahna oge moal baleg. 18Tangkal nu hade buahna moal goreng, atuh tangkal nu goreng buahna hamo alus. 19Satiap tangkal anu henteu bener bubuahna, tangtu dituar keur parab seuneu. 20Jadi, nyirikeun nabi-nabi palsu teh, nya tina buah-buah laku lampahna. 21Lain nu nyebut ka Kami: ‘Jungjunan, Jungjunan!’ Nu bisa asup ka sawarga teh, tapi nu ngalampahkeun pangersa Ama nu di sawarga. 22Engke, dina poe panungtungan, bakal loba pisan anu unjukan kieu ka Kami, ‘Jungjunan, Jungjunan! Kapan abdi teh parantos ngawuruk kalayan asmaning Jungjunan, parantos nundung roh-roh setan kalayan asmaning Jungjunan, oge ngayakeun rupi-rupi mujijat kalayan nyambat asmaning Jungjunan!’ 23Tapi terus terang bae ku Kami rek diwalon kieu, ‘Kami sama sakali henteu wawuh ka maneh; los nyingkir, heh durjana!’ ” 24“Ayeuna, saha nu ngaregepkeun omongan Kami bieu tur jeung ngamalkeunana, ku Kami diupamakeun hiji jalma nu bijaksana, anu nyieun imah dina cadas. 25Ana breg katinggang hujan, kateumbrag banjir, jeung diamuk angin puyuh, imahna teh tetep tagen sabab ngalemahna dina cadas. 26Ari anu ngadengekeun omongan Kami bari henteu jeung ngalampahkeunana mah, ibarat jelema nu bodo katotoloyoh, anu ngadegkeun imahna dina keusik. 27Ana katarajang hujan, kacaahan, katebak angin gede, imahna teh pasti runtuh, ruksak paburantak.” 28Saparantos Isa liren cacariosna, jalma-jalma anu sakitu ngagimbungna teh mani harookeun ku piwulang-Na. 29Sabab Isa ngawulangna disarengan ku kakawasaan, beda ti ahli-ahli Kitab nu biasa ngawuruk maranehna.


text:
contoh pidato biantara paturay tineung kelas
Biantara/pidato Paturay Tineung Dina Ahir TaunDiterbitkan pada Friday, 20 April 2012 Pukul 19.23
Dinten ieu, dina raraga paturay tineung murid kelas genep/salapan/dua belas, tipayun mangga urang sasarengan manjatkeun puji sinareng syukur ka Gusti Nu Maha Suci, réh maparinan taufik sareng hidayah-Na, dugi ka
Share And Find About This Life: Biantara Paturay...Diterbitkan pada Friday, 16 November 2012 Pukul 16.30
biantara paturay tineung. Assalamu'alaikum Waroh Para tamu uleman – sepuh siswa anu sami-sami linggih, rerencangan saangkatan sareng adi-adi kelas anu ku abdi dipikacinta. Langkung ti payun mangga
Contoh Pidato SundaDiterbitkan pada Wednesday, 21 July 2010 Pukul 0.10
contoh biantara Wawakil Siswa Waktos Acara Paturai tineung Assalamu'alaikum wr. wb. Puji sinareng sukur kasanggakeun ka Allah Illahi Robbi. Alhamdulillah wasyukurilah, Laillahhailallah, Subhanallah dina danget ieu
Contoh Biantara (pidato) Paturay Tineung Bahasa Sunda...Diterbitkan pada Sunday, 14 October 2012 Pukul 0.01
biantara paturay tineung I Assalamu'alaikum wr. wb. Puji sinareng sukur kasanggakeun ka Allah Illahi Robbi. Alhamdulillah wasyukurilah, Laillahhailallah, Subhanallah dina danget ieu urang sadaya tiasa riung mungpulung dina raraga nyakseni acara paturay tineung, wireh sim kuring saparakanca bade ngantunkeun ieu sakola sabada tamat diajar salami tilu Ruang riung boh di kelas boh dina rupa-rupa kagiatan bari sakapeung sempal guyon gogonjakan sareng rerencangan.
Contoh Pidato Bahasa SundaDiterbitkan pada Sunday, 9 March 2014 Pukul 17.43
contoh pidato Sunda | paturay tineung Ti Wawakil Guru. contoh biantara Wawakil Guru/Kapala Sakola Waktos Paturai tineung Assalamu'alaikum wr wb contoh biantara Wawakil Siswa Waktos Acara Paturai tineung rupina dinten ieu parantos cunduk kana waktu nu rahayu ,nitih wanci nu mustari jalaran akang sareng teteh kelas salapan parantos tiasa ngarengsekeun diajar di Paguron SMP Pasundan Banjar ieu kalayan lulus sareng hasil anu nyugemakeun teu aya deui
Pidato Perwakilan Siswa Kelas 3Diterbitkan pada Thursday, 19 December 2013 Pukul 23.11
pidato perwakilan siswa kelas 3. contoh pidato: contoh pidato Sunda | biantara paturay tineung contoh pidato Sunda | paturay tineung Ti Wawakil Siswa NaskahPidato merupakan web yang berisi kumpulan contoh-contoh teks pidato
Contoh Proposal Perpisahan Sekolah Kelas Xii Kumpulan...Diterbitkan pada Saturday, 16 August 2014 Pukul 5.58
contoh pidato perpisahan sekolah dalam bahasa sunda , contoh pidato perpisahan sekolah dalam bahasa sunda (pidato paturay tineung) biantara/pidato paturay tineung dina Ahir Taun (perpisahan sareng kenaikan
Contoh Pidato SundaDiterbitkan pada Wednesday, 21 July 2010 Pukul 0.09
contoh pidato Sunda | paturay tineung Ti Wawakil Osis. biantara Paturai tineung ti Wawakil OSIS (Adik Tingkat) Bapa Pupuhu sakola SMP rupina dinten ieu parantos cunduk kana waktu nu rahayu ,nitih wanci nu mustari jalaran akang sareng teteh kelas salapan parantos tiasa ngarengsekeun diajar di Paguron SMP Pasundan Banjar ieu kalayan lulus sareng hasil anu nyugemakeun teu aya deui pibasaeunana , sim kuring sareng rerencangan sadaya mung ukur
Cari Iklan:
- Halaman ini diberdayakan oleh Google dan Bing! -


text:
Alamat Korin Metal Art PT Jl Raya Narogong Km 26,5,Cileungsi, CIBINONG 16820Nomor Telepon 021 82315…
Daftar Alamat & Nomor Telepon
korin metal art pt
Katik Art, Antique Collection of Toraja, Batak, Kalimantan Denpasar
Alamat Katik Art, Antique Collection of Toraja, Batak, Kalimantan Jalan G. Atena No. 38, Denpasar B…
Abadi Metal Utama PT Surabaya
Alamat Abadi Metal Utama PT Jl Raya Sukomanunggal Jaya Kompl Satelit Town Square Bl A/6,Gadel,Sukom…
Acme Metal Tangerang
Alamat Acme Metal Jl Raya Siliwangi Km 3,1 Pergudangan Pamis Bl A/3,Pasir Jaya,Jatiuwung, Tangerang…
Yusandora Aluminium Metal PT Bekasi
Alamat Yusandora Aluminium Metal PT Kompl Bekasi Industrial Estate Bl C/12,Cikarang, BekasiNomor Te…
Alumina Metal Utama. PT Tangerang
Alamat Alumina Metal Utama. PT Kawasan Industri Manis, JL. Palem Manis I, Gandasari, Jatiuwung, 151…
Ably Metal PT Batam
Alamat Ably Metal PT Kabil Industrial Estate Kav 1-B/12,Kabil,Nongsa, BatamNomor Telepon 0778 70253…
Kayafit Metal Industry PT
Alamat Kayafit Metal Industry PT Jl Raya Tamelang Ds Mekarjaya Klari 41371Nomor Telepon 0267-435203…
Aksa Art Palu
Alamat Aksa Art Jl Padan Jakaya 110 94225, PaluNomor Telepon 0451-427667…
Zen Art Decoration Surabaya
Alamat Zen Art Decoration Plaza Graha Famili Bl D/27,Pradah Kali Kendal,Dukuh Pakis, SurabayaNomor…


text:
Halu
Keur jaman kiwari nu sagala serba mahal mah puguh we sagala teh kudu dirit-irit, kukituna kadatangan Jang Ahmad teh malah jadi nambahan beban kaluarga Nyi Ipah.
Dina hiji beurang kurunyung Jang Ahmad datang ka imah Nyi Ipah.
Jang Ahmad :"Kumaha Nyi wartosna.... damang ?" ceuk Jang Ahmad bari basa-basi
Nyi Ipah :"Sae kang..." bari rada bendu
Jang Ahmad :"Pami Kang Dadangna pangesto ? nuju kamana...?"
Nyi Ipah :"Nuju di kebon, nyaeta ayeuna mah Kang Dadang teh rada kaganggu emutanana ayeuna teh.....". Nyi Ipah ngabohong bari masang taktik.
Jang Ahmad :"Na kunaon kitu ...?" bari semu heran
Nyi Ipah :"Nya duka kumaha Kang, ayeuna mah unggal aya tamu Kang Dadabg teh sok neunggeul tamuna ku halu..."
Ngadenge kalakuan sobatna jadi owah, Jang Ahmad langsung pamitan....teu lila datang Jang Dadang, salaki Nyi Ipah.
Jang Dadang :"Aya saha tamu bieu teh Nyi ?"
Nyi Ipah :" Eta..... Kang Ahmad rek nambut halu ngan ku abdi teu dipasihkeun..." bari ngabohong
Jang Dadang :"Naaa atuh halu-halu wae........kadieukeun urang susulkeun..."
tuluy Jang Dadang nyusul Jang Ahmad bari mamawa halu. Teu lila Jang Ahmad geus mimiti kaciri tereh kasusul.
Atuh Jang Dadang gogorowokan ngageroan Jang Ahmad bari ngacungkeun halu. Puguh we Jang Ahmad beuki tarik lumpatna pedah nempo Jang Dadang ngudag-ngudag bari ngacungkeun halu.


text:
Below are the Bodoran Sunda result which're collected from trusted resources. You can start playing the media by clicking the "Listen" button to listen on mp3, "Play Video" button to play the video, or download the bodoran sunda by clicking the "Download" button. If you can't see the result just try to search again using another simple keywords using search box above.
Bodoran Sunda Results
Bodor bobodoran sunda hp baru ngakak pisanlah ! bodor bobodoran sunda hp baru ngakak pisanlah !. jangan lupa like dan subscribe ya :) nuhun. Bodor Bobodoran Sunda Hp Baru Ngakak Pisanlah
Bodoran sunda si pohang 1. bodoran sunda ohang, ohang nyanyi lucu, si pohang, anton abox, ohang, bobodoran lucu, bobodoran sunda. Bodoran Sunda Si Pohang 1
Bobodoran sunda landong baeud,, smk yapan. Tatarucingan Bobodoran Sunda
Nelpon gagayaan, bari modol nelpon cewek nu rada kitu, ah pikaseurieun siah!! der ah, mangga!!! Bodor Sunda Nuju Modol Neng
Film dokumenter basa sunda. dilalakonkeun ku barudak sakola sd. Bodor Sunda Nu Nipu Katipu
Bobodoran sunda - si ohang lucu pisan 1. pohang ngalawak banyol. part 1 : s.youtubem/watchv=mnvgifau_ok part 2 : s.youtubem/watch Bobodoran Sunda Si Ohang Lucu Pisan 1
Bodoran Sunda Cepot Ijem Cepot Triping 1
Bodoran seni sunda dalang asep sunandar,dalang asep taruna,ijem dkk. Bodoran Sunda Cepot Nyandung 1
Stand-up comedy sunda: "borangan" - ngabodor sorangan bobodoran sunda oleh ceu popon dan barlin hutapéa courtesy of imtv. Bobodoran Sunda
Bodoran seni sunda dalang asep sunandar,dalang asep taruna,ijem dkk. Bodoran Sunda Cepot Ijem Dkk Cepot Beger Part 1
Bodor sunda wayang golek cepot, ohang, jenong dan bule full bodor sunda wayang golek cepot, ohang, jenong dan bule full. jangan lupa like dan subscribe ya :) Bodor Sunda Wayang Golek Cepot Ohang Jenong Dan Bule Full
Longser sunda adalah salah satu jenis teater rakyat tatar sunda jawa barat. Bodor Sunda 1 2 Longser
Bobodoran Sunda Sarung Ajaib Uro Group


text:
Possible Answer
... Conto Pidato Basa Sunda ... Sabab saha deui anu bakal miara basa Sunda teh iwal ti urang sadayana, para rumaja. ... aya keneh majalah jeung koran basa Sunda anu bisa dijadikeun alat pikeun ngamekarkeun basa jeung budaya Sunda. - read more
... Conto Pidato Basa Sunda Tweet: ... Sabab saha deui anu bakal miara basa Sunda teh iwal ti urang sadayana, para rumaja. ... aya keneh majalah jeung koran basa Sunda anu bisa dijadikeun alat pikeun ngamekarkeun basa jeung budaya Sunda. - read more


text: 1Ngeunaan anugrah-anugrah anu rohani, dulur-dulur, aranjeun kudu uninga kanyataanana. 2Tangtu aranjeun aringet keneh, basa acan terang ka Allah; aranjeun teu ngarasa, yen aranjeun teh sumembah ka brahala anu ngabigeu. 3Ku sabab eta, aranjeun ku simkuring rek diyakinkeun; ari jalma anu dituyun ku Ruh Allah mah, pamohalan nyebutkeun: ‘Al Masih jelema dila'nat.’ Sabalikna, jelema anu henteu dituyun ku Ruh Allah, pamohalan nyebut ‘Gusti Jungjunan’ ka Isa. 4Anugrah-anugrah rohani teh rupa-rupa, tapi Ruh anu maparinkeunana mah hiji. 5Rupa-rupa caraning ngabakti, tapi Panutan anu dibaktian mah hiji. 6Aya rupa-rupa dadamelan nu araheng, tapi kabeh, nu kumaha bae oge, anu ngadamelna mah Allah anu tunggal. 7Tiap jalma anu meunang anugrah rohani, kudu ngagunakeun eta anugrah keur kapentingan umat. 8Sabab aya anu ku Ruh dipaparin anugrah catur wijaksana; aya anu ku Ruh dipaparin anugrah catur elmu. 9Ku Ruh eta keneh, aya anu dipaparin anugrah iman; aya anu dipaparin anugrah bisa nyageurkeun; 10aya anu dipaparin anugrah bisa nyieun hal-hal anu luar biasa; aya anu dipaparin anugrah bisa nepikeun nubuwat; aya anu dipaparin anugrah bisa ngabedakeun rupa-rupa roh; aya anu dipaparin anugrah bisa rupa-rupa basa ajaib; aya anu dipaparin anugrah bisa napsirkeun basa-basa ajaib. 11Eta anugrah-anugrah, kabeh oge, paparin jeung padamelan Ruh eta keneh, nya eta anu maparinna ka tiap-tiap jalma masing-masing beda-beda, nurutkeun kumaha kersa-Na. 12Sakumaha halna badan, anu diwangun ku rupa-rupa babagian sarta babagian-babagian anu sakitu lobana teh, kabeh, ngawujud hiji badan sakujur; kaayaan urang jeung Al Masih oge, kawas kitu. 13Ku kituna, urang teh, — boh urang Yahudi, boh urang Yunani, boh jalma kumawula, boh jalma merdika — kabeh geus jadi sabadan. Lantaran geus dibaptis jeung diinuman ku Ruh nu hiji tea. 14Sabab badan teh, diwangunna, lain ngan ku sahiji anggahota wungkul, tapi ku rupa-rupa anggahota. 15Upama ceuk suku: ‘Kuring mah, lain babagian badan; da lain leungeun,’ na enya kitu, suku teu kaasup badan? 16Atawa upama ceuk ceuli: ‘Kuring mah, lain babagian badan; da lain mata,’ na enya kitu, ceuli teu kaasup badan? 17Cik, upama awak sakujur teh, ngan panon bae hiji; naon ari parabot ngadenge? Atawa upama nu jadi awak sakujur teh, ceuli bae hiji; na naon ari parabot ngambeu? 18Kapan anggahota anu rupa-rupa teh, masing-masing ku Allah geus dipernahkeun dina badan, dina tempat anu samistina, sarta luyu jeung pangersa-Na. 19Upama kabeh, ngan jadi anggahota sahiji; na mana ari awakna? 20Memang anggahotana mah, loba; tapi badan mah, ngan hiji. 21Ku sabab eta, panon moal bisa ngomong ka ceuli: ‘Urang mah teu butuh maneh!’ Sirah moal bisa ngomong ka suku: ‘Urang mah teu butuh maneh!’ 22Malah babagian awak, anu sigana teu sapira teh, sok leuwih-leuwih dipikabutuhna. 23Kitu deui babagian badan anu sigana teu pati kudu dipalire, tampolana, kudu leuwih dipalire. Sarta babagian anu goreng bangunna, kudu enya-enya diriksana. 24Ari babagian anu geus alus bangunna mah, teu mikabutuh perhatian urang. Badan urang teh, geus kitu dipidamelna ku Allah; babagian anu sigana teu penting, ku Mantenna dipaparin tugas anu penting; 25nya supaya di jero badan ulah aing-aingan, tapi silih pentingkeun. 26Upama anggahota anu hiji nyeri, nu sejen-sejenna oge ngarasa nyeri; upama nu hiji didama-dama, anu sejen-sejenna oge, milu kadama-dama. 27Aranjeun teh, kabeh, Salira Al Masih; masing-masingna jadi anggahota-Na. 28Di jero Jamaah, Allah teh netepkeun sawatara jalma: Kahiji, rasul-rasul; kadua, nabi-nabi; katilu, guru-guru. Saterusna, aya oge anu dipaparin anugrah-anugrah: aya nu bisa ngayakeun mujijat-mujijat; aya anu bisa nyageurkeun; aya anu bisa kana babantu; aya anu bisa ngatur kahirupan Jamaah; aya anu bisa basa ajaib. 29Na kudu sarerea kitu jadi rasul, jadi nabi, atawa jadi guru? Na kudu sarerea kitu dikersakeun bisa ngayakeun mujijat? 30Na kudu sarerea kitu dipaparin bisa nyageurkeun? Na sarerea kitu kudu bisa basa ajaib atawa bisa napsirkeun basa ajaib? 31Anu kudu diihtiaran teh, sangkan aranjeun meunangkeun anugrah rohani anu pangutamana. Simkuring arek nuduhkeun jalanna, anu leuwih hade.


text: 1Sarsilahna Isa Al Masih turunan Daud sareng Ibrahim teh kieu: 2Ibrahim puputra Ishak; Ishak puputra Yakub; Yakub puputra Yuda jeung saderek-saderekna pameget; 3Yuda puputra Pares jeung Sara, ti Tamar; Pares puputra Esrom; Esrom puputra Aram; 4Aram puputra Abinadab; Abinadab puputra Nahason; Nahason puputra Salmon; 5Salmon puputra Boas, ti Rahab; Boas puputra Obed, ti Rut; Obed puputra Isai; 6Isai puputra raja Daud. Daud puputra Sulaeman, ti garwa Uria; 7Sulaeman puputra Rehabeam; Rehabeam puputra Abia; Abia puputra Asa; 8Asa puputra Yosapat; Yosapat puputra Yoram; Yoram puputra Usia; 9Usia puputra Yoatam; Yoatam puputra Ahas; Ahas puputra Hiskia; 10Hiskia puputra Manase; Manase puputra Amon; Amon puputra Yosia; 11Yosia puputra Yehonia jeung saderek-saderekna pameget, keur jaman diboyong ka nagara Babul. 12Di pangboyongan di nagara Babul, Yehonia puputra Salatiel; Salatiel puputra Serubabel; 13Serubabel puputra Abiud; Abiud puputra Elyakin; Elyakin puputra Asor; 14Asor puputra Sadok; Sadok puputra Ahim; Ahim puputra Eliud; 15Eliud puputra Eleasar; Eleasar puputra Matan; Matan puputra Yakub; 16Yakub puputra Yusup, caroge Siti Maryam; nya ti anjeunna medalna Isa, anu disebat Al Masih teh. 17Jadi, ti Ibrahim nepi ka Daud teh, kabehna aya opat belas turunan; ti Daud tepi ka jaman pangbuangan ka nagara Babul, aya opat belas turunan; ti jaman pangbuangan ka nagara Babul, nepi ka Al Masih, aya opat belas turunan oge. 18Riwayat dibabarkeunana Isa teh kieu: Ti waktu Siti Maryam jeung Yusup babakalan keneh; Maryam teh, ku kersana Ruh Allah bobot. 19Ku sabab Yusup, picarogeeunana tea, jelema bener; nya anjeunna henteu kersaeun ngawiwirang Maryam teh. Jadi, anjeunna rek ngabatalkeun niatna pikeun mibojo Maryam teh bari ririkipan. 20Sajeroning mikir, beh, aya malaikat ti Pangeran nembongan dina impian, lahirna, “He Yusup, turunan Daud, ulah hamham mibojo Maryam. Sabab anu keur dikandung teh, asalna ti Ruh Allah. 21Nu bakal dibabarkeun teh, nya eta hiji Murangkalih pameget nu ku anjeun kudu dingaranan Isa. Sababna, nya Anjeunna pisan nu baris nyalametkeun umat-Na tina sagala dosa-dosana.” 22Kajadian ieu teh, tandaning sakur nu geus didawuhkeun ku Pangeran ka nabi tea tinekanan; kieu dawuhana-Na: 23“Tah lanjang teh bakal bobot, bakal ngababarkeun hiji anak lalaki, nu ku maranehna baris dingaranan Imanuel.” Imanuel teh hartina ‘Allah nyarengan ka urang’. 24Sanggeus hudang, sakumaha piwarangan malaikat Pangeran, ku Yusup dilampahkeun: Maryam lajeng ditikah, 25tapi anjeunna henteu sapatemon jeung bojona nepi ka dibabarkeunana putra pameget tea, nu dingaranan Isa.


text: 1Surat ti simkuring, kokolot jamaah. Kahatur saderek Gayus, kanyaah simkuring dina bebeneran. 2Paneda simkuring, mugi saderek tetep sehat walafiat lahir batin. 3Aya wartos ti dulur-dulur anu daratang ka simkuring, yen saderek pohara pageuhna kana bebeneran: Sakumaha aranjeun geus nohonan pamentana kayaktian. 4Pikeun simkuring mah, taya deui anu matak leuwih bungah, lian ti upama ngadenge nu jadi anak aya dina jalan anu bener. 5Kumaha pageuhna saderek kana kayaktian, tembong, nya eta basa kadatangan ku dulur-dulur saiman anu can wawuh tea; kapan ku saderek teh pohara diuruskeunana. 6Tah perkara eta, anu dicaritakeun ku dulur-dulur di dieu teh, di jamaah. Kacida hadena, manawi saderek kersa deuih ngabantu maranehna pikeun neruskeun perjalanana ku jalan ngabantu mangusahakeun pibekeleunana. Asal bae, hal eta teh, kamanah ku Pangeran. 7Sabab maranehna, laleumpangna teh keur nohonan kawajiban ti Al Masih tur ti anu henteu saiman mah, pamohalan meunang pitulung. 8Nya urang anu wajib ngabantu maranehna; eta teh, tandaning urang milu digawe babarengan nyebarkeun kayaktian. 9Simkuring geus ngirim surat pondok ka jamaah. Tapi jelema anu ngaran Diopretes teu resepeun, dumeh manehna hayang jadi pamingpin. 10Engke, upama simkuring ka dinya, kalakuanana rek dibolekerkeun. Gawena, ka ditu ka dieu, ngan ngomongkeun bae simkuring sarta omonganana, mani nyararugak. Teu anggeus ku sakitu bae sabab ka dulur-dulur anu anyar datang oge, mani embung narima. Aya anu arek narima ge, ku manehna dihalang-halang; malah antukna dikaluarkeun pisan ti jamaah! 11Lain turutaneun, nu goreng kitu mah. Wajib ditiru soteh, lamun alus. Jelema nu hade lampah memang asal ti Allah. Ari goreng lampah mah kalakuan jelema anu can nyaho ka Allah. 12Tapi nu saurang deui, — anu ngaran Demetrius — eta mah ku itu ku ieu pada ngaluskeun tur memang bener bukti yen manehna jelema hade. Manehna mah, ku simkuring oge diaku pisan. Saderek tangtu percaya kana benerna ieu omongan simkuring. 13Rea keneh picaritaeun simkuring teh, tapi moal ku jalan surat. 14Engke bae ari urang geus tepung, pahareup-hareup; hal eta, urang omongkeun. Sabab simkuring, geus aya niat hayang buru-buru nepungan. 15Mugi saderek marendak kawilujengan. Aya salam ti sobat-sobat anjeun. Pangnepikeun oge salam simkuring ka sakabeh sobat-sobat sarta kawawuhan-kawawuhan.


text:
Akar
Akar nyaéta bagian tutuwuhan pikeun anu awakna geus mangrupa kormus.
Sipat-sipat akar:
- mangrupa bagian tutuwuhan anu biasana aya dina jero taneuh, sarta tumuwuhna nuju ka puseur bumi (géotrop) atawa nuju ka cai (hidrotrop), ninggalkeun hawa jeung cahaya.
- henteu ruruasan sarta henteu ngandung daun atawa sisit atawa bagian-bagian lainna.
- warna henteu héjo, biasana semu bodas atawa semu konéng.
- tumuwuh terus tapi ilaharna tumuwuhna masih éléh gancang lamun dibandingkeun jeung bagian nu aya di beungeut taneuh.
- bangun tungtungna remen ogé méncos, sahingga leuwih gampang pikeun nembus taneuh.
Guna akar pikeun tutuwuhan:
- nguatkeun nangtungna tutuwuhan.
- pikeun nyerep cai sarta zat-zat kadaharan anu puyar dina jero cai dina taneuh.
- ngunjalan cai sarta zat-zat kadaharan anu geus diserep ka tempat-tempat dina awak tutuwuhan anu merlukeunana.
- sakapeung minangka tempat pikeun numpukeun kadaharan.
Macem akar[édit | sunting sumber]
Sacara umum, aya dua rupa akar nyaéta:
- Akar serabut. Akar ieu ilaharna aya dina tutuwuhan monokotil. Sanajan sakapeung, aya tutuwuhan dikotil ogé nu ngabogaanana (kalayan catetan, tutuwuhan dikotil kasebut dipelakkeun ku cara cangkok, atawa sték). Guna utama akar serabut nyaéta pikeun ngukuhkeun nangtungna tutuwuhan.
- Akar tunggang. Akar ieu umumna aya dina tutuwuhan dikotil. Guna utamana nyaéta pikeun nunda kadaharan.
Robahan akar[édit | sunting sumber]
- Akar hawa. Akar naék ka luhur taneuh, hususna ka luhur cai kawas dina genera Mangrove (Avicennia, Soneratia).
- Akar gantung. Akar sapinuhna aya di luhur taneuh. Akar gantung aya dina tutuwuhan epifit Anggrék.
- Akar banir. Akar ieu réa aya dina tutuwuhan wanda tropik.
- Akar pangiseup. Akar ieu aya dina tutuwuhan wanda parasit kawas benalu.
Sesebutan husus pikeun akar[édit | sunting sumber]
- Akar pancer: akar lulugu atawa akar poko nu terus ka handap.
- Akar mayang: dahan-dahan laleutik tina akar pancer.
- Beuti: akar anu ngabenggul sarta dagingan.
- Canir: akar nu rubak nyéréngkébéng (upamana caringin, kiara).
- Jangkar: akar nu témbong luhureun taneuh.
Rujukan[édit | sunting sumber]
- Hidayat, Rachmat Taufik, spk., Peperenian Urang Sunda, Kiblat, Bandung, 2005.


text:
Insulin
Insulin (tina basa Latin insula, "pulo", sabab dihasilkeun dina Pulo Langerhans, pangkréas) mangrupakeun hormon polipéptida nu ngatur métabolisme karbohidrat. Lian ti pancénna salaku éféktor utama homéostasis karbohidrat, insulin ogé mangaruhan métabolisme lemak: bisa ngarobah kamampuh ati pikeun ngaleupaskeun simpenan lemak. Kadar insulin boga pangaruh gedé pisan pikeun sakabéh awak.
Insulin dipaké sacara médis pikeun natambaan sababaraha bentuk diabetes mellitus. Pasén diabetes mellitus tipe 1 gumantung pisan ka insulin ti luar (biasana disuntikkeun subkutan) sabab awakna sorangan teu bisa ngahasilkeun hormon ieu; kitu ogé pasén diabetes mellitus tipe 2 nu produksi insulinna teu cukup atawa résistén insulin, perlu asupna insulin pikeun ngatur kadar glukosa getihna.
Ukuran insulin téh 5,808 kDa, kalawan rumus émpiris C257 H383 N65 O77 S6. Mun dibandingkeun antarspésiés sato, strukturna béda-béda saeutik. Kakuatanana dina ngatur métabolisme karbohidrat ogé teu sarua. Nu paling mirip jeung insulin manusa téh nyaéta insulin babi.
Tumbu kaluar[édit | sunting sumber]
- Insulin: entry from protein databank
- The History of Insulin
- INS Insulin katut patalina jeung ngolotan ti basis data GenAge.
- Insulin Lispro
- CBC Digital Archives - Banting, Best, Macleod, Collip: Chasing a Cure for Diabetes


text:
Entri Populer
-
Qurotul Uyun : HUKUM-HUKUM NIKAH 1 . WAJIB : Bagi orang yang mengharapkan keturunan , Takut melakukan zina bila tidak nikah . 2 . MAKRUH :...
-
TERJEMAHAN KITAB SAFINAH AN-NAJAH SAFINAH AN-NAJAH KARANGAN SYAIKH SALIM BIN SAMIR HADROMI MADZHAB SYAFI’I BUBUKA Bismillaahi : ngawaitan ...
-
BABASAN PAMASRAHAN BAKAL PANGANTEN PAMEGET. Ass. Wr. wb Bismillah jadi sekar pangiring catur, ngajadi tuturus laku, muru sampurnaning ...
-
Tentang Penulis & Ringkasan Isi Kitab PENJELASAN TENTANG PENULIS DAN ISI KITAB Penulis kitab Safinah adalah seorang ulama besar yang san...
-
Muqoddimah ◄ Dengan menyebut nama Alloh yang maha pengasih lagi penyayang. Adapun segala puji hanyalah bagi Alloh yang mengatur sem...
-
IEU NADZOM ‘AQOID KENGING TERJEMAH TINA KITAB TIJAN, SINAREUNG KENGING NUKIL TINA NADZOMAN ‘AQOID NA MAMA K.H ENGKING NURON IBNU K.H .MUHAMM...
-
Majruratul Asma Huruf Jer مَجْرُوْرَاتُ الأَسْمَاء (Keadaan Di Jerkannya Isim-Isim) Kelompok Majruratul Asma: 1. مَجْرُوْرٌ بِحَرْفِ ال...
-
TAH IEU NADZHOMAN ‘AQOID IMAN NU 50 TEH, DI LAYANKEUN SAREUNG HARTOS NA. PAMUGI CING BERKAH KANU NGARAOS NA. AAMIIN. BISMILLAH NGAWITAN LISA...
-
METODE PRAKTIS MENERJEMAHKAN KALIMAT BAHASA ARAB Oleh Abu Ahmad ‘Abdul ‘Alim Ricki Kurniawan Al MutafaqqihTUJUAN Setelah membaca tutorial ini diharapkan pembaca dapat menerjemahkan kalimat bahasa arab dengan mudah, baik dan benar. PENGANTAR Pr...
-
Muqodimah ‘Bismillahir rohmanir rohim’ Dengan membaca kalimat sukur kepada alloh yang maha gopur,solawat serta salam kami curahkan kepa...
Minggu, 13 Mei 2012
pidato seren sumeren
BABASAN PAMASRAHAN BAKAL PANGANTEN PAMEGET.
Ass. Wr. wb
Bismillah jadi sekar pangiring catur, ngajadi tuturus laku, muru sampurnaning rahayu, banjaran jatining bagja.
Alhamdulillah panyinglar Riya jeung Sum’ah, anu pasolengkrah nyaruntah dina galeuh leuleumbutan, panundung ujub jeung takabur, anu ngagojod dina qolbu, pangusir anu ngadaki dina ati, nu tinggal iwal ti setra bersihna ati, geusan nampa jorelatna hidayah al-qur’an jeung sunnah Rosululloh SAW.
Ku ucapan kalimat syahadataen, anu netepkeun pagusten, bari pasang subaya ka gusti nu maha suci, Insya Alloh moal arek lunca linci, mulang udar tina tali gadang, najan tepi ka iraha oge, keukeuh kukuh, anteng manteng moal rek monteng, najan loba nu muntangan.
Sholawat salam teh hiji do’a, nu nandakeun kadeudeuh sareng kameumeut anu maneuh, ka gusti junjunan alam, kakasih Alloh, habibana wanabiyana Muhammad SAW, ka kulawargina, miwah ka para shohabatna, sareng ka jalma anu turut tumut kamantena, pamugi kalebet urang sadayana. Amiin.
Para hadirin wal hadiroh rohimakumulloh! Utamina pangersa Al-mukarom al-mukaromah, biyang sareng ramana bakal panganten istri, kalih sadaya kawargiannana.
Saur paripaos sepuh tea mah, sim abdi dina ieu sa’at, lambe sambung lemek, ilat sambung talatah, sampean sambung lengkah, kenging ka percanteunan ti pangersa Al-mukarom al-mukaromah Bapa ………………….. kanggo ngadugikeun pamaksadannana.
Dupi anu kahiji ngadugikeun hatursewu panuhun, laksaketining kabingahan manah, ka kasih ati miwah ka kulawargi bakal panganten istri.
Anu kaduana, seja nyuhunkeun sihapunteun kasadayana, tina sugrining kalepatan, bilih rombongan anu sumping, kirang tata titi duga sareng peryogana, kasadayana neda tawakuf sareng hapuntena bae.
Anu katiluna, nyanggakeun silaturrohmi ka sadayana pamugi kersa nampina, kalayan pamugi Alloh SWT ngersakeun maparin paedah silaturrahmina. Amiin ya robbal ‘alamiin.
Dupi anu kaopatna, sumeja unjuk kapihatur sarehna di rorompok teh, gaduh putra anu keur mangsana remaja, gumeleber kumalayang, mapai-mapai raratan qodar pangeran, sumiriwik nitih taqdir ti ajali, kumawantun lolongok ka lebet kebon patamanan kagungan bapa……… didieu, rupina bae pasarandog amprok, sareng sekar anu nuju mangkak nantang seuseup, atuh waktos wangsul ka rorompok teh, katingal pun anak guling gasahan, lir kadudut lelembutan, kapentang mamaras rasa. Hoyong metik naming heunteu wanton, sanaos aya paripaos, batu turun keusik naek kalapa tonggoheunnana, Jang …….. daek, Nenk ………… daek, sami sami pada bogoheunnana, saumpami heunteu kawidian kunu kagungan taman, da gening taman teh di pageur ku ajaran agama sareng susila.
Ku kituna unjuk kapihatur campaka teh hoyong dipetik, pangersa bapa kalih ibu pamugi widi, seja di anggo aleman sungkeman, pupunden rasa, buah ati, tempat kasucian ati, tempat sasampayan kaheman rasa, di damel batur hirup Saumur-umur, diajak sasarengan ngojayan sagara rumah tangga, neuleuman caladi laki rabi, pamugi pinareng tinemu bagja tansah kinayungan, salamina aya dina kaasih gusti anu maha suci, Amiin, rupina kitu gerentes pun anak teh.
Atuh waktos ayeuna, kagok asong kapalang rongkong, tatandang nu bakal mindang, balebat mangsana miyang, cunduk waktu nu rahayu, nitih wanci nu mustar, ninggang mangsa nu utama, malati ligarna ati, kembang tanjung nu gumulung, pameungkeut cangreud kadeudeuh, pakait patali asih, antawis Jang ……. Ka Neng …… pinasti rintih ngahiji, subaya nu bakal nyata, geugeut layeut laki rabi, sumangga urang sakseni.
Salajengna sim abdi, kalawan asamana Bapa …… nyaeta sepuh calon bakal panganten pameugeut, neda panyaksen ti sadayana kalayan ucapan BISMILLAHIRROHMANIRROHIIM!
Mangga nyanggakeun pun anak anu wastana, Ujang ………. Ka pangersa bapa kalih ibu ……… kanggo di dahupkeun ka tuang putrid anu wastana Neng ………
Luyu sareng babadantenan urang kapungkur naming saleresnamah nyanggakeun teh mung nyanggakeun wungkul awak sakujur, tiluhur sahibas rambut, tihandap sahibas dampal, tigigir sapanggiling gisik kulit, rambutna salambar, getihna satetes, tulangna sahuntu, nafasna sadada, kabodoan sareng ireng kataligeuhannana, sanggem paripaos tea mah:
Ditekuk maung,
Katinggang pangpung,
Ilang alang marga hina,
Sumangga seja nyanggakeun….
Namung pun anak teh heunteu barang bantun anu nyugeumakeun, keupat kapitkeupat nampah teh saleresna, teu janjang jinjing, teu kapal keupeul, atuh eta mah manawi aya anu dijinjing anu di tangeuy, etang-etang tilam kadeudeuh bae ti pun anak ka tuang putrid didieu, pamugi katampi.
Pamungkas ti sim abdi, seja I’tidar sanduk-=sanduk papalaku, bilih bae aya sanggeum nu maduuk kana kalbu, ngagaris kana ing panggalih, langkung sahur bahe carek, aya basa kirang merenah, aya kecap kalepasan, pamugi bae sadayana, utamina pangersa sepuhna bakal panganten istri miwah sadaya kulawargi, mugi ageing cukup lumur pangapunten, neda jembar pangampura, kersa ngamparkeun lautan pangaksami, akhirna mangga sapurati ngahatutkeun.
Wass. Wr. Wb.
BABASAN PANAMPIAN BAKAL PANGANTEN PAMEGET TI PIHAK BAKAL PANGANTEN ISTRI.
Ass. Wr. Wb
Ku aosan bismillah alhamdu;lillah nyanggakeun pujian ka dzat anu maha heman, anu parantos ngelelerkeun kani’matan nu ageungna nu alitna dipasihkeun ka urang sadayana, terutamina ni’mat Iman sareng Islam.
Ku aosan syahadataen urang be’at, ti dunya parat nepi ka akherat, sahingga Iman urang jadi kuat, siga batu karang dilautan, najan angin topan reujeung ombak ngamuk, ngabenturan batu karang, pikeun muslim mah teu aya deui rumus iwal ti nyodorkeun awak na!
Sholawat miwah kawilujeungan, pamugi salamina dilelerkeun ka panutan alam habibana wa nabiyana Muhammad SAW. Ka kulawargina miwah sahabatna, sareng ka jalmi anu tumut ka mantena kalebet urang sadayana.
Al-mukarom al-mukaromah ‘alim ‘ulama para ju’ama, para tatamu uleman sadayana, utamina calon besan, pangersa al-mukarom al-mukaromah bapa kalih ibu sepuhna bakal pameget, teu kakantun sesepuh rombongan, miwah sadayana rombongan rohimakumulloh.
Nuhun sarebu kali nuhun, gerah salaksa kabingah, sarehna sim abdi kalawan asmana pangersa bapa ……… sakalih, ngahaturkeun nuhun kana kasumpingannana. Jazaakumulloh bi ahsanil jazaa.
Kalih perkawis sim abdi teh upami sanggem paripaos tea mah, lambe sambung lemek, ilat sambung talatah, sampean sambung lengkah, saat ieu kenging ka percanteunan ti pangersa Al-mukarom al-mukaromah Bapa …………………..sepuhna calon panganten istri, kanggo ngadugikeun 1. Kasadayana anu sumping, ngahaturkeun sewu panuhun, sarehna ku rawuhna sadayana, mangrupikeun kahurmatan anu utami, sim abdi kalan asmana bapa ……… estu janteun kasugema’an manah, natak teleb kana lelembutan, katampi ku astakalih kasangga ka hingga murda, pamugi ginanjar lebeting nugraha tinu maha kawasa.
2. penghormatan anu kasanggakeun, ku pangangkeun sareng ku pitempatan, kieu buktosna anu tiasa kahaturkeun, kantenan ku tuangen sareng ku leu’euteun moal tiasa nyugemakeun, sadayana ieu taya maksad ngalungsurkeun martabat sareng kahurmatan, rupina saat ieu mung sakieu kakiatan tinu maha suci anu katampiku kulawargi sim abdi.
3. silatuahmi ti sadayana kalintang pisan ditampina, pamugi janteun tatali asih, nga eratkeun tali mimitra’an ka insanan, lungsurna utami ka islaman, sadayana kengig faedah silaturrohmu. Amiin!!!.
4. kasadayana bae utami ka bakal besan sumeja unjuk kapihatur sarehna dirorompok teh gaduh mojang anu nuju mangkak nangtang seuseup, lir ibarat kembang campaka nu nembe linggar, ma’lum nu tos janteun bakat, endah bawana ngajadi, sumawur wangining arum, arum-arum sekar wangi, wangi nu katebak angin, ka angseu ku hiji jajaka, jajaka nu keur mejehna remaja putra, kumalayang gumeleber, mapai-mapai laratan qodar pangeran, sumiriwik taqdir, ti ajali, siga nu milari tempat nyeuseup.
Salajeungna pun anak, ma’lum kiat ku kahoyong, mana leweh kalah waleh, wawartos ka sim abdi hoyong pangmilarikeun pang mapagkeun, kana kituna ma’lum “batu turun keusik naek, kalapa tonggoheunnana, Neng …….. purun, Jang ……… sami purun, tegesna pada bogoheunnana.hoyong kauntun tipung, katambang beas kapalupuh nangtung kapiduriat laksana sapaneja.
Alhamdulillah ngalangkungan pamasrahan ti asmana kasepuhan bakal besan ka kuping ku sim abdi, teleb kana lelembutan, estu janten kasugemaan, ditampi ku asta kalih kasangga ka lingga murda.
Beu ujang anaking di tampi ku apa, ku amah miwah sadaya kulawargi ditampi, tiluhur sausap ketu, tihandap sahibas sapatu, tigigir sabudeur baju, hideup jadi putra bapa anu anyar, moal di benteun-benteun, prak geura niatan rumah tangga teh seja ‘ibadah ka Alloh, demi ngalaksanakeun parentah Alloh, seja milari ridhona alloh, sabab ieu kajadian the Ta’tsir Qudrot Irodat Alloh.
Insya alloh saumpamina hideup kitu paniatan moal sa’at ku ganjaran, moal leungit kasonoan, rumah tangga bakal harmonis, pinuh ku katentreman, moal bakal “habis manis sepah dibuang”, tapi bakal “ habis manis sepah kepah”, keur meuhneur ‘ibadah ku neuhneurna, tos peot ‘ibadah ku peotna, salamina moal leungiteun lapangan ‘ibadah.
Cenah eta panganten heunteu barang candak barina oge hawatos teuing panganten barang candak mah, nu peryogina mah barang anu kacandak bae, pesenan kanggo pun anak, duka naon jenenganna mah, parioskeun bae engke ku Neng ……. Kanu nyandakna.
Pamungkaas caarios, kana sagala pamasrahan abdi kalawan asmana sepuh bakal panganten istri, nampi kalayan ku kabingahan, bakal panganten pamegeet bade enggal di istrenan, mangga sakseni ku sadayana, sodaqohna oge ditampi.
Kana kakirangan sareng kalangkungan dina panampianna, reka basa anu kirang mernah, ngukir catur nu teu ka ukur, matak ngagaris kana ati, matak rengat kana manah, neda tawakuf sareng hapunteuna, mugia sadayana kersa ngamparkeun lautan pangaksami, kana perhatosannana ngadugikeun: jazaakumulloha biahsanil jaza.
Wass. Wr. Wb.
Langganan: Poskan Komentar (Atom)


text:
Kajembaran Rasa
PURAGA JATI
Kajembaran rasa mangrupakeun salah sahiji adeg pangadeg rasa, anu jadi dasar panataan hirup salaku manusa, anu kamanusaan.
Kajembaran rasa, mangrupakeun pondasi diri anu kukuh, anu nguatan wangunan hirup, sangkan ajeg tur pageuh, moal régrog dina nyanghareupan masalah hirup sakumaha beuratna.
Sabab eusining sipat anu nyangking dina kajembaran rasa. Nyata mibanda sipat-sipat diantarana:
- Nyaahan, deudeuhan, asihan, hémanan, béréhan, mujian, jeung anu nutama Hampuraan.
- Tara: Sirik, pidik, jail, kaniaya, cegékan, cedikan, cawadan, irén pinastrén, dudupak, rurumpak, cawadan, geureuhan, teu kaopan, jeung teu payaan.
“Sing Saha anu miharep KaMulyaan, Kudu sanggup, ngajauhan Dengki “
Mustikana ngancik jadi pamatri, dina ati anu wening, dina rasa nu rumasa, jiwa nu wiwaha, kalawan pikir anu ngarti. Teges cirina sipat anu ngaJati diri.
Kajembaran rasa tara kapolés ku rasa hayang témbong diri, lain ucap anu gelar, lain lisan anu nyora tapi témbongna jadi rasa, anu bisa dirasakeun ku rasa-rasa anu sarasa.
”KaHadéan anu gelar ngan ukur lilisanan,
kahadé ngan ukur popolésan (basa - basi).
T a p i,
KaHadéan anu gelar ku laku jeung lampahna ,
Nyata teges Sarining kajembaran diri anu ngajati”.
Ka jembaran Rasa, ti nangtu, bakal teges buktina, nyata aya salaku anu jadi cirina, ku kapribadianana, nyata mancerkeun cahaya budi jeung basana anu katata.
---------oo0oo----------
Kajembaran rasa
Usik sajero ning cicing.
Obah sajeroning dada,
Usikna , maranti diri,
Obah na maranti rasa.
Nu nganteur ka lemah sungka
Nyangkaruk geusan kapuluk.
Pasir liuh peupeuntasan.
Ajrih ning rasa panggalih.
Milih rabi minda rasa
Rabi na ka sang gumati .
Rasa na sang guruh minda
Guru na weruh pituduh.
Japa na Aji ning diri. .geusan midiri!
Japa na Aji ning rasa….geusan mirasa !
Japa na Aji ning harti..…..geusan ngarti !
Japa na Aji ning kersa …geusan ngersa !.
Nyumput buni nembrak caang,
Buni sotéh niat ati, anu suci,
Nembrak caang, ku laku lampah nu nyata.
Nu di teundeun di handeuleumkeun,
Geusan paneuleuman nana.
Nudi tunda dina Hanjuang .
Geusan diri ngadaya juang,
Nya hamo luntur ku waktu,
Kapan tapak dina tindak
Kapan galur dina catur
Mun di téang tangtu panggih
Mun dipénta tangtu mikeun.
Nya hamo laas ku jaman
Pastina bakal ka pangggih,
Mangrupa balungbung timu,
Sabab jangji nu bihari,
Hamo nya sulaya pikir,
Anu misti, anu musti, tandes
diri nu nyakséni
Geus natrat tulisanana,
Mo sulaya, ka jangjina,
Teges nétés tur tétéla
Nya diri suratanana,
nya alam tulisanana
Kitabna jagat buana
Moal luntur ku mangsina.
Moal soéh daluangna.
Bacaeun sa tungtung umur
Nya haté kudu rancagé.
Teges nétés tur tétéla
Nya diri suratanana,
nya alam tulisannana
Kitabna jagat buana
Moal luntur ku mangsina.
Moal soéh daluangna.
Bacaeun sa tungtung umur
Cirina satangtung diri,
Carana sa tapak jagat,
Jembar rasa Nagara na,
Bukti na, Raga salira.
Ciri bukti, kajembaran rasa na manusa, teges mapaésan hirup, ku nebaran sinar rasa, anu ngadangiang kamulyaan sabab :
Hirup anu ngagema keun diri, pastina, tepung jeung ka sajatian. Kudrat Pasti. Bakal apal kana Titis jeung Tulisna. (C a g e u r ).
- T itis, anu ngajadi wujud (manusa).
- T u l i s, anu ngajadi sipat (kamanusaan).
Hirup anu ngagema diri jeung rasa , pastina tepung jeung ka Élingan. “kadar diri, Dihin jeungPasti.
- Dihin: kayakinan
- Pasti: Pasti ti anu mastikeun anu moal bisa dipungkir.
Apal kana Rasa jeung Rumasa
Rasa anu katarima,
Rumasa panarimaan.
Hirup anu ngagema diri jeung Pikir, pastina tepung jeung kaparigelan. Geusan nanjeurkeun diri, dina nyungsi Tapak jeung lacak palakonannana. (Bener).
- T a p a k: alam nu geus di sorang,
- L a c a k: alam panyungsian pilalakoneun.
Dina nyungsi lalakon diri geusan pilakueun, nuju lengkah ka alam anu bakal di sorang, anu ngajadi upayana, yén diri tetep nyawang alam ka tukang geusan narawang ka alam anu bakal disorang, tinangtu bakal ngahasilkeun, jalan tatapakan anu moal nyasar. Anu ngandung harti bakal salametnya diri. silokana bihari ngancik kiwari, nganjang ka alam pagéto (Supagi), pameulina nyata hirup kudu :
Nyepi di leuwina diri.
Tapa di sagara rasa.
Geusan nga balungbung timur.
Jalan gedé sasapuan.
Tapak geusan pangeunteungan.
Ku semu, jembarna rasa.
Galeuh bitung haté kangkung.
Hurung nangtung siang leumpang.
Pangjugjugan, alam caang poé panjang.
Nagara tunjung Sampurna.
R a m p é s…
Dasar pikeun ngalalaku, pahirupan di alam hirup kumbuh, alam jagat raya (dunya). dina sorangan atawa anu kasorangan, tangtu aya nu marengan, dina masing masing alam hirupna anu miwanda ciri jeung cara anu béda. Boh ukurannana, tangtunganana, sarta pancéna, gumantung kana kudrat pastina anu geus di kersakeun jeung di karsakeun ku anu Mahana, tapi ukuran urang salaku anu di gelar dialam jagat raya ieu, miwanda titis anu ngajadi wujud, jeung tulis anu nga jadi sipat, salaku mahluk anu leuwih ti sagalana, anu kapancén pikeun milaku kamulyaan anu ka sampurnaan, sangkan wujud manusa mibanda sipat kaManusaan.
Kamanusaan
Manusa dileuwihkeun ti mahluk anu lianna, lain ngan ukur di aku leuwih dina kamulyaannana, tapi teges dileuwihkeun sotéh dina rasa tanggung jawabna salaku mahluk anu bakal jadi tunggangana mahluk-mahluk sasama hirup anu di cipta geusan campur marengan dina hirupna manusa, yén manusa téh salaku Parahu Hyang na, geusan nganteur sakumna ciptaning gusti, kuda sampurna.
Ngan Manusa anu disebut sampurna tur Mulya téh teges mibanda sipat kajembaran rasa. Diantarana boga ciri: Welas Asih, Undak Usuk, Tata karama, adat, jeung wiwaha Yuda Naraga.
Jalma digelar tina pangasalan cangkang geusan Jalmaan (wadah hirup anu kosong). ngandung Harti, ngan ukur di titipan pangawasa awal anu masih suci, tacan kabangun tur tacan ka adegan. Tacan kasipatan.
Anu nyampurnakeun pikeun adegan, sipat jeung ules watekna jalma bisa ngawujud ukur mahluk jalmaan ,anu ka wangun tur ka ules watekan ,ku sipat-sipat mahluk lianan anu ka inum tur ka dahar ku dirina, lamun teu mampu nyampurna keun nana sangkan sampurna. nu buktina mahluk jalmaan sarupa kitu, tacan pas disebut manusa, jajauheun disebut manusa anu kamanusaan, sabab sipat anu ngancik dina ules watekna saperti sipat Dengki, Sombong, Bohong. Amarah jeung sarakah, éta sipat, anu dipibanda ku ules watek sato, jeung tutuwuhan,
Sipat Jalma sarupa kitu bisa di sebut “Wanara: teu béda jeung sipat urang leuweung, ngumbar nafsu, ngumbar amarah, licik, téga, tur sarakah.
Dina nata diri, dina nata rasa, jeung dina nata kahirupan samar, bener, jeung hadé ukur pupulasan, nyata ucap anu teu nyata, lampah teu bukti, ku alatan sinar haté ngan ukur kabébénjokeun ku kahirupan anu dasarna, Dunya jadi udagan.
Dunya, ngawatek, poho ka diri, poho kana rasa, jeung poho kana jiwa. Sabab dunya atawa kadunyaan mah, watek anu kuat, ngan ukur gambaran kahayang leuwih, bari kapuasan moal ka panggih. Iwal ti ku Manusa anu daék Tumarima.
Jalma anu di gelarkeun dina alam kadunyaan, leuwih kuat hawa dunya, tibatan jalma anu di gelarkeun dina alam Manusa.
Teges lamun manusa, anu di gelarkeun di alam kamanusaan, tinangtu, leuwih kuat ujian jeung cobaan hirup, geusan kasampurnaan, keur nga hontal kaMulyaan.
Sipat Jalma anu nitis manitis Manusa, anu kasipatan, kamanusaan, bakal teges, dina lakuning diri jeung ules watekna ,mibanda tujuan hayang nyampurnakeun hirup anu ngarumasakeun yén hirup dipentés pancén, yén hirup boga hak jeung kawajiban, tur yén hirup téh, aya anu campur dina dirina, anu kudu disampurna keun, pikeun kamulyaan dina lajuning laku anu bakal di sorangna.
Manusa anu kamanusaan teges jalmaan anu kapilih salaku palakon hirup anu geus jadi titis tulis na. Kudrat pasti ti anu Ma-HaNa, sabab iwal ti manusa anu bakal mampu ngalaksana pancén pikeun ngurus jeung ngatur, atawa ngarawat alam salaku titipan, ogé salaku sasama hirup anu di cipta,
Manusa sampurna, campurna gumulung, geusan ngajadi tangtung salaku mahluk anu linuhung, anu ka Gungan ku kersaning anu maha Agung, anu maha kersa jeung karsa, “Gusti anu maha kawasa”.
Sipat Jalma anu ka, manusaan disebut na; Cai Ahung (CiHung atawa Ciung) hartina hirup anu di karsa, rumasa yén hirup nyata papancén ti anu kawasa. ku nu Ma-Ha linuhung.
“Paralun , mung ukur gagambaran, tur sisigaan, tebih ka-nu sa-enyana, yen dua sifat anu ngajadi ules watekna jalmaan anu di simbulkeun tadi , bisa ngabedakeun diri anu kasipatan mana anu ngancik nyarungsum dina puraga jati ning diri”
Pikeun ngalarapkeun naon anu jadi udagan pancénna hirup, anu ngarana Manusa, tangtu keuna ku dihin (kayakinan) jeung tangtu (dasar), aturan hirup anu nuju kana lalakon anu saenyana. sing kapanggih SAHA DZAT SUNDA-na
~Cag.
anu peryogi file-na mangga kantun nga-download PURAGA JATI di link ieu:http://ncepborneo.wordpress.com/2011/05/02/puraga-djati/ _/\_Ra-Hayu


text:
Kabardino-Balkaria
Républik Kabardino-Balkar atawa Kabardino-Balkaria (basa Kabardia: Kъэбэpдeй-Бaлъkъэp Pecпyблиkэ; basa Balkar: KъaбapTы-Maлkъap Pecпyблиka; basa Rusia: Kaбapди́Ho-Бaлkápckaя Pecпýблиka; Kabardino-Balkarskaya Respublika atawa Kabardino-Balkariya) mangrupakeun salahsahiji subjék féderal Rusia (hiji républik) nu aya di Kaukasus kalér. Legana nya éta 12.500 km². Padumukna aya 901.494 jiwa (2002) (kapadetan: 72,1 jiwa/km²). Ibu kotana nya éta Nalchik, upami puseur pamaréntahan aya di Tyrnyauz.
Tumbu kaluar[édit | sunting sumber]
- (Basa Rusia) Loka resmi


text: 1Ti Atena Paulus terus ka Korinta. 2Di dinyana, anjeunna tepung jeung urang Yahudi asal ti Pontus, ngaranna Akuila sarta bojona, ngaran Priskila. Duanana anyar datang ti Itali lantaran aya parentah ti Prabu Klaudius: yen urang Yahudi, kabeh, kudu ingkah ti nagara Rum. Paulus nyimpang heula ka imahna. 3Sihoreng, Akuila teh, sarua pacabakanana jeung anjeunna. Atuh, anjeunna teh, tuluy bae numpang di dinya bari mantuan Akuila; da saruana tukang nyieun tenda. 4Tapi unggal poe Sabat, Paulus tetep ngawulang di tempat ibadah sarta usaha ngahudangkeun kayakinan urang Yahudi jeung urang Yunani. 5Sanggeus Silas jeung Timoteus daratang deui ti Makedoni, Paulus jadi laluasa nguarkeunana Pangandika jeung mere panyaksen yen Isa teh, Al Masih tea. 6Tapi lila-lila mah, anjeunna teh dimarusuhan jeung dicacampah ku maranehna; eta sababna, anjeunna ngirabkeun kekebul tina jubahna bari saurna, “Aranjeun tangtu binasa ku pamolah sorangan! Kuring teu tanggung jawab. Geus, ti seret ieu mah anggursi nepungan bangsa sejen!” 7Leos, anjeunna kaluar; terus anjeunna ka imah Titus Yustus, jalma anu ibadah ka Allah, anu imahna pagigir-gigir jeung tempat ibadah. 8Ari Krispus mah, kapala tempat ibadah di dinya, tuluy bae percaya ka Gusti Jungjunan urang teh, katut saeusi imahna. Urang Korinta oge anu harita marilu ngabandungan piwuruk Paulus loba anu tuluy palercaya jeung marenta dibaptis. 9Dina hiji peuting, Pangeran nimbalan ka Paulus dina hiji titingalan, dawuhana-Na, “Tong sieun-sieun! Nguarkeun Pangandika teruskeun, ulah kandeg! 10Ku Kami, maneh, baris dibarengan. Saurang oge, moal aya anu wani ngaragap atawa nganiaya ka maneh. Sabab di dieu teh, loba umat Kami.” 11Ku sabab eta, anjeunna lami calik di dinyana, nya eta nepi ka sataun satengah ngawurukkeun pangandika Allah ka urang dinya. 12Tapi barang kota Ahaya, digupernuran ku Galio; breng bae, urang Yahudi teh ngaralawan ka Paulus, saterusna anjeunna dijagragkeun ka pangadilan. 13Cek maranehna, “Jalmi ieu teh, nyimpangkeun rayat tina tata ibadahna ka Allah ku cara-cara anu papalingpang sareng pangajaran anu kaserat dina Toret.” 14Barang Paulus rek mimiti nyarita, Galio geus pok manten nyarios ka urang Yahudi, saurna, “He rayat, urang Yahudi! Upama dakwaan aranjeun teh sual palanggaran atawa kajahatan, wajar mun ku kaula dianggap. 15Tapi ari sakadar sual paketrok ucap atawa sakadar pasentrok sual ngaran, atawa sual hukum anu diaranut ku aranjeun, eta mah beberes bae ku sorangan; kaula mah, teu sudi pipilueun nguruskeun anu kararitu.” 16Tuluy sidang teh dibubarkeun, harita keneh. 17Geus kitu, maranehna teh ngararamuk ka Sostenes, kapala tempat ibadah; nya terus bae Sostenes teh ditareunggeulan di hareupeun gedong pangadilan. Tapi ku Galio, teu dipalire. 18Ti kajadian harita, Paulus aya keneh di Korinta, meunang sawatara poe. Geus kitu, anjeunna amitan ka dulur-dulur di dinya, — sanggeus motong heula rambutna di Kengkrea nedunan panadaranana — tuluy kebat deui balayar ka tanah Siria. Priskila jeung Akuila ge, marilu. 19Barang geus nepi ka Epesus, Priskila jeung Akuila ditinggalkeun di dinya; ari Paulus mah, terus ka tempat ibadah pikeun nyarita ka urang Yahudi. 20Ku anu di darinya, anjeunna diandeg heula, sangkan nganjangna rada lila. Tapi ku anjeunna, teu diturutkeun. 21Terus bae anjeunna amitan bari saurna, “Engke oge ka dieu deui, manawi Allah marengkeun.” Tuluy bae anjeunna balayar ti Epesus. 22Sanggeus nepi di Kesarea, anjeunna turun ka darat pikeun ngalongok heula jamaah; ti dinya, anjeunna kebat deui ka Antioki. 23Sanggeus sawatara poe, kencling deui bae, ngadongdon sakuliah tanah Prigia jeung Galata pikeun negerkeun murid-murid. 24Harita, ka Epesus aya anu datang, — hiji urang Yahudi asal Aleksandri — ngaranna Apolos. Ieu jelema teh perceka pinter nyarita tur paham kana ayat-ayat Kitab Suci. 25Manehna memang geus meunang pangajaran tina hal Jalan Allah. Barabat, anjeunna nyarita, sumanget pisan sarta ngajarkeun sual Isa kalawan apik jeung taliti. Hanjakal, kanyahona teh ngan tepi ka semet mangsa baptisan Yahya wungkul. 26Geus kitu, manehna nyobaan ngajar di tempat ibadah kalawan pohara ludeungna. Barang halna, kadenge ku Priskila jeung Akuila; ku maranehna disambat ka imahna, diaraku bari jeung diwuruk tina hal Jalan Allah nepi ka sataliti-talitina. 27Ku sabab Apolos boga kahayang seja meuntas ka kota Ahaya, dulur-dulur di Epesus teh nyuratan ka murid-murid anu di daritu pikeun mihapekeun Apolos muga ditararima. Sanggeus aya di Ahaya, Apolos teh jadi gede pisan gunana keur sakur anu geus palercaya. 28Manehna mah taya kabosen, teu kendat-kendat ngabantahan urang Yahudi, — kasaksian ku umum oge — bari mere bukti tina Kitab Suci yen Isa teh, Al Masih.


text:
Pop Sunda Dul Sumbang mp3 music song download
Doel Soembang - Mumun (Pop Sunda) mp3
Doel Sumbang - Linu - Pop Sunda mp3
Doel Sumbang - Berenyit mp3
BATU HIU - PANGANDARAN Beautiful Beach - Lyric by Doel Sumbang mp3
BULAN BATU HIU doel sumbang - lagu sunda - By Dedi Indonesia Chanel mp3
Doel Sumbang - Ai - Pop Sunda mp3
,,pop sunda doel sumbang bagja jeung cinta,, mp3
MAWAR BODAS doel sumbang - lagu sunda - By Dedi Indonesia Chanel mp3
Doel Sumbang ~ Runtah mp3
Doel Sumbang - Pemilu mp3
Doel Sumbang-Nami Abdi Jurig mp3
Doel Sumbang - Pangandaran mp3
Doel Sumbang Somse mp3
SONO BAE nining meida & doel sumbang - lagu sunda - DedyMusicChanel mp3
Doel Soembang -Ai- Pop Sunda with English Subtitle.mp4 mp3
Doel Sumbang Selebritis Bandung Lagu Sunda mp3
Doel Sumbang - Bentang Luhureun Ka'bah mp3
Doel Sumbang - Sumedang mp3
JALIR JANGJI doel sumbang - Lagu Sunda Jangga Music Chanel mp3
Doel Sumbang - Nani mp3
urang sunda doel sumbang mp3
Doel Sumbang - Naha Salah (Jeung Lirik) mp3
Doel Sumbang - Somse mp3
,,pop sunda doel sumbang bagja jeung cinta,, mp3
Doel Sumbang - Duriat mp3
Linu Doel Sumbang.mp4 mp3
Pop Sunda **** Cuma Kamu - Doel Sumbang & Ikko mp3
Tembang Sunda - Bulan Batu Hiu - Doel Sumbang mp3
05 ULAH CEURIK-POP SUNDA mp3
Pop Sunda "Mang Darman" Doel Sumbang mp3
Doel Sumbang - Polisi Noban mp3
KUMALAYANG doel sumbang - lagu sunda mp3
Doel Sumbang Hayang Kawin Lagu Sunda mp3
Doel Sumbang - Tuturut Munding mp3
Pop Sunda **** Rindu Aku Rindu Kamu - Doel Sumbang & Ninik Carlina mp3
Pop Sunda **** Kalo Bulan Bisa Ngomong -Doel Sumbang & Nini Carlina mp3
Pop Sunda **** Bulan Kemah - Doel Sumbang & Julieta Kullit mp3
Doel Sumbang Bandung Lagu Sunda mp3
Doel Sumbang EMA Edanna Manusia Lagu Sunda mp3
Album Sunda Bulan Batu Hiu Doel Sumbang mp3
BAGJA JEUNG CINTA doel sumbang - lagu sunda mp3
Doel Sumbang - Jampe Harupat mp3
Pop Sunda **** Aku Cinta Kamu - Doel Sumbang & Ninik Carlina mp3
DURIAT doel sumbang - lagu sunda - Dedi Music Chanel mp3
Sisi Laut Pangandaran - Cover by HIjabar mp3
TALAGA PATENGGANG doel sumbang @ lagu sunda - Rama Fm Ciledug Cirebon mp3
Doel Sumbang - Rohendi mp3
HOREAM doel sumbang lagu sunda mp3
Ikko and Doel Sumbang - Cuma Kamu (MTV) 1995 mp3
TALAGA REMIS doel sumbang - lagu sunda - By Dedi Indonesia Chanel mp3


text:
Golongan getih
Golongan getih (atawa golongan darah, atawa tipe getih) maksudna dadaran ciri-ciri sél getih beureum hiji jalma dumasar jenis zat (karbohidrat jeung protéin) dina mémbran sélna. Klasifikasi golongan getih manusa pangpentingna nyaéta ABO jeung faktor Rhesus (faktor Rh). Aya ogé 46 antigén lianna, tapi lolobana mah leuwih jarang batan ABO jeung Rh. Transfusi getih ti golongan nu teu cocog bisa ngabalukarkeun réaksi transfusi imunologis mangrupa anémia hémolitik, gagal ginjal, shock, malah bisa nepi ka maot. Golongan getih ABO ogé aya di simpanseu.
Daptar eusi
Dasar[édit | sunting sumber]
Golongan getih ditangtukeun ku antigén (épitop) dina beungeut sél geih beureum, di antarana aya nu mangrupa protéin, boh nu murni atawa nu meungkeut polisakarida. Euweuhna marka ieu bakal ngarangsang produksi antibodi pikeun ngalawan marka ieu. Mun getih nu asup golonganana salah/béda, getih nu diasupkeun bakal geuwat diruksak. Sésa-sésana ieu nu ngabalukarkeun kasakit.
Élmuwan Austria Karl Landsteiner boga jasa gedé tina papanggihanana ngeunaan sistim golongan getih (ABO) taun 1901; anjeunna dileler Hadiah Nobel widang Fisiologi jeung Kadokteran taun 1930. Sabenerna, taun 1907, ahli serologi Céko Jan Janský sacara mandiri geus mitambeyan klasifikasi getih manusa kana opat golongan, tapi n leuwih diaku mah papanggihan Landsteiner. Landsteiner ngadadarkeun A, B, jeung O; Decastrello jeung Sturli manggihan golongan kaopat, AB, taun 1907. Landsteiner jeung Alexander S. Wiener lajeng manggihan sét antigén pangpentingna kadua, sistim Rhesus, taun 1937 (publikasi taun 1940).
Sistim ABO[édit | sunting sumber]
Sistim Rhesus (CDE)[édit | sunting sumber]
Frékuénsi ABO jeung Rhesus[édit | sunting sumber]
Golongan séjén[édit | sunting sumber]
Fénotipe Bombay[édit | sunting sumber]
Fénotipe McLeod[édit | sunting sumber]
Kompatibilitas[édit | sunting sumber]
Jihat évolusi[édit | sunting sumber]
Jihat sosial[édit | sunting sumber]
Baca ogé[édit | sunting sumber]
Rujukan[édit | sunting sumber]
- Blood type, Wikipédia édisi basa Inggris per 24 Pébruari 2006.
- Landsteiner, K. 1900. Zur Kenntnis der antifermentativen, lytischen und agglutinierenden Wirkungen des Blutserums und der Lymphe. Zentralblatt Bakteriologie 27:357-62.
- Landsteiner, K. & A.S. Wiener. 1940. An agglutinable factor in human blood recognized by immune sera for rhesus blood. Proc. Soc. Exp. Biol. Med. 43:223-224.
- [Benes93] Beneš, J. Člověk. Praha: Mladá fronta, 1993.
Tumbu kaluar[édit | sunting sumber]
- OMIM 110300 (ABO) and OMIM 111680 (Rh/D)
- Racial & Ethnic Distribution of ABO Blood Types - bloodbook.com
- Blood book
- Racial and Ethnic distribution of Rh blood types
- Red Cross Blood Information
- ABO World Téori Jepang pikeun nangtukeun golongan getih
- Definition of Blood Group
- Alternative Definition of blood group
- Rare blood groups


text:
panata acara basa sunda
Falah Cendekia Panata Acara Basa SundaDiterbitkan pada Sunday, 15 December 2013 Pukul 20.14
panata acara basa sunda panata acara Assalamualaikum Wr Wb Bapa bapa Ibu ibu para wargi sadayana anu sami llinggih hormateun simkuring Sakumaha ka uninga ku sadayana Alhamdulillah calon pangant n
Yulianti Panata Acara Basa SundaDiterbitkan pada Tuesday, 3 December 2013 Pukul 13.09
panata acara basa sunda panata CALAGARA MAULID NABI MUHAMMAD SAW Assalamualaikum wr wb Puji sinareng sukur hayu urang panjatken ka Alloh nu Maha Gopur anu parantos maparin nimat ka urang sadya
Elsa Meilani Panata Acara Basa SundaDiterbitkan pada Sunday, 15 December 2013 Pukul 19.41
panata acara basa sunda panata acara Assalamualaikuum wr wb Pangersa bapa pupuhu sakola anu ku sim kuring dipihormat Pangersa Bapa miwah ibu guru anu ku sim kuring dipihormat Pangersa bapa miwah Ibu
Naskah Panata Acara Mc Bahasa Sunda Siti Nur AzizahDiterbitkan pada Saturday, 12 November 2011 Pukul 21.30
Sim kuring ngadeg cumarios di payuneun hadirin sadaya wireh kapancenan salaku panata acara dina ieu acara nyaeta acara tepang sono Akbar SMA Negeri 2 Ciamis ti kawit sakola ieu ngadeg dugi ka wanci ayeuna
Dokumen Ilmu Xii Bahasa Sunda Naskah Panata AcaraDiterbitkan pada Thursday, 18 April 2013 Pukul 21.54
XII Bahasa sunda Naskah panata acara Tepang Taun Maryam nu ka Salapan Bismillahirrahmanirrahim Assalamualaikum warahmatullahi wabarakatuh Pangersa Bapa miwah Ibu salaku kolot Maryam anu ku simkuring
Panata Acara AdejuveDiterbitkan pada Thursday, 10 March 2011 Pukul 14.32
panata acara 1 Bubuka Melet kna srang ng dipapag ku ricitna sora manuk nu pat mbalan jeung papada baturna Ngeclakna cai ibun tina dangdaunan nu maseuhan alam dunya Samm hna sora hayam jago kongkorongok disambung ku sora suci nu ngagero sadaya manusa pikeun babakti kanu maha suci Mungguh ndah alam dunya Subhanalloh hatur nuhun gusti Like this Suka Memuat Related 10 Maret 2011 Posted by adejuve basa sunda panata acara
0 Contoh Narasi Pembawa Acara Perpisahan Sekolah Corner 23Diterbitkan pada Tuesday, 18 June 2013 Pukul 7.24
Salaku panata acara sim kuring teu hilap ngahaturkeun wilujeung sumping ka para tamu uleman utamina Bapa Pupuhu Dinas Pendidikan Provinsi Jawa Barat sareng rengrenganana Bapa Pupuhu Sakola SMPN 1 Lumbung miwah rengrengan Ibu sinareng Bapa Guru oge teu hilap ka Ibu Contoh Narasi Pembawa acara Perpisahan Sekolah dalam Bahasa sunda 3 Contoh Narasi Pembawa acara Perpisahan Sekolah dalam Bahasa sunda Logo Corner 23 2
Bahasa Sunda Fikri FirmansyahDiterbitkan pada Saturday, 23 February 2013 Pukul 12.23
Hatur nuhun ka sad r k sekertaris osis salaku panata acara teu hilap sim kuring ngahaturkeun nuhun ka sad r k nu tos kersa sumping nonohan pangulem sim kuring kanggo rapat dinten ieu Leres pisan sakumaha anu
Cari Iklan:
- Halaman ini diberdayakan oleh Google dan Bing! -


text:
Kategori Biografi Sastrawan Sunda
Ano Karsana mimiti muncul dina rohangan ”Manglé Rumaja”, majalah Langensari, Kalawarta Kudjang dina taun 1964. harita téh masih jadi murid SMP di Pameungpeuk. Aya sajak, carita pondok sakapeung bahasan. Dina basa Indonésia ogé sok nyerat dina rohangan remaj ...
Ieu guru nu ganti cabak jadi wartawan tur kungsi indit ka pangperangan di Afghanistan, Timur Tengah jeung Bosnia téh réa nulis sajak jeung carita pondok dina basa Sunda, jeung carita bacaeun barudak dina basa Sunda jeung Indonésia. Nu geus medal mangrupa buku di antarana Si Ujan ...
Sanajan keur mimiti diajar ngarang dina rohangan-rohangan barudak majalah atawa suratkabar Surachman sok nulis carita pondok, dongéng jeung lianna jaba ti sajak. Tapi ti taun 1954 mah ngahususkeun diri ngan nulis sajak baé, boh dina basa Indonésia boh dina basa Sunda. R&e ...
Carita pondokna salian ti leuwih réa téh, geus dibukukeun dijudulan Kanyaah Kolot (1985). Sajakna henteu sabaraha. Tapi aya di antarana anu kungsi populér ku lantaran dijadikeun lagu nyaéta ”Seuneu Bandung” jeung ”Handaru Juang”. Dina taun 1960-an ...
Godi Suwarna. Dipikawanoh minangka sastrawan sagala bisa. Tulisan-tulisanna winangun sajak, Kumpulan Carpon, novelna sadayana kantos nyabet hadiah Rancage. Kalihna ti eta deuih karya-karyana teh sadayana meh kagolongkeun kana karya absurd: ngaadopsi tina karya sastra nu geus nyampak kayaning carita ...


text:
-Kang Warsa-
Carita Sunda : Kabogoh
Jadi
ras inget kana salah sahiji lirik lagu anu unina kIeu
" malam minggu, hey si malam panjang''
, kuring sabenerna mikir 125 kali lamun kudu percaya yén malam minggu leuwihpanjang tibatan malem-malem nu séjénna. Tapi sanggeus dirasa-rasa mah, bener ogé lamunmalem minggu téh malem panjang, komo lamun keur anu boga kabogoh mah asa 1000 (sarewu)peuting tah sapeuting téh.Di lembur
Ciégang
mah kuring katelah Joker Sajati, da tisaprak beger nepika umur lukutan acanpernah boga kabogoh. Teuing kunaon ampir kabéh awéwé caruaeun ka kuring. Padahal lamunditilik-tilik mah beungeut jeung dedegan moal jauh jeung
Dude Herlino
. Ngaran mah mémangdeukeut jeung manéhna, da ti barang brol ku anu jadi kolot pituin geus dingaranan
DidihSomantri Herniawan
. Paling keuheul lamun aya anu nyebut, Herniawan ka kuring, komolamun élég jeung batur saentragan geus maceuh mah sok disebutan
Si Burut
kuring téh.Kuring teu goréng-goréng teuing, irug mancung, kumis ngajelér paéh, lamun ceuk babaturanmah
Si kumis tipis
, dina gado aya karang persis Rano Karno, ngan huntu geus ampir béak karitilu siki deui. Umur mah sarua jeung si Itok anu geus boga incu tilu, nya kana 51 taunan lahumur téh.Ngeunaan pakasaban? Mémang teu saluyu jeung kahayang anu jadi kolot. '' Matak disakolakeun jauh-jauh ka
Beukimolhor University
ogé sangkan silaing jadi pagawé kantoran, seblu!'' masihkadéngé omongan anu jadi kolot waktu kuring boga niat rék dagang
és doger
di kampung. Ijazahanu
yudisium cum laude
jurusan Teknik téh geus bulukan. Ayeuna mah hirup téh rék sakabrang-kabrangna baé, kana gawé mah jabrugan, rék ngadon macul, ngaduk atawa ngagali sumur teuweléh dilakukeun ku kuring seja nyambungkeun hirup.Ngan teuing kumaha, dadak sakala dina poé Juma'ah Pahing kuring ujug-ujug boronyony wéhbogoh ka Néng Mis'ah Binti Bapa Ikin Sarnikin.Hiji mojang lenjang, anu geulis ka wanti-wanti,umurna kira-kira 20-taunan, beda 30 taun jeung kuring. Da jeung bapana gé, nyaéta Ikin Sarnikintea heuleut dua taun gubrag ka dunya téh. Ah, sok sanajan kitu, rék modal nekad wé kuring mah,


text:
Fungsi périodik
Dina matematika, fungsi périodik nyaéta hiji fungsi nu malikan nileyna dina interval atawa periode nu teratur. Conto nu pangpentingna nyaeta fungsi trigonométri, nu malikan sanggeus interval panjang 2π. Fungsi periodik dipake dina sains keur nerangkeun osilasi, gelombang, jeung fenomena liana nu mintonkeun periodisitas. Fungsi sejena nu henteu periodik disebut aperiodik atawa -non-periodik.
Definisi[édit | sunting sumber]
Fungsi f disebut 'periodik lamun
Tempo oge[édit | sunting sumber]
- Periodic sequence
- Almost periodic function
- Amplitudo
- Definite pitch
- Doubly periodic function
- Frekuensi
- Osilasi
- Quasiperiodic function
- Wavelength
- Periodic summation